text:
Reporter : ENDANG SUMARDI
Sakumaha anu diungkabkeun ku Kapala DKP3 (Dines Katahanan Pangan, Patanian jeung Paikanan) Kota Sukabumi, Ir. Hj. Kardina Karsoedi, M.T., hasil tatanén di Kota Sukabumi nepi ka bulan Novémber 2017 anu geus kaliwat, hususna tatanén paré ngarandapan undak anu kacida nyugemakeunana pikeun sakumna pihak, nya éta ngahontan 21,178 ton GKP (Gabah Kering Panén). Salajuna diungkabkeun, hasil éta tatanén téh nya éta asalna tina 1.540 héktar lahan pasawahan, anu sumebar di 33 Kalurahan jeung 7 Kacamatan sa Kota Sukabumi. Lian ti éta ogé diungkabkeun, hasil éta tatanén téh, dina ahir bulan Désémber 2017 ngarandapan undak deui, nya éta ngahontal 23,054 ton GKP, atawa ngaleuwihan targét sasaran panén anu ditetepkeun dina taun 2017, nya éta ngahontal 101,76 peresén.
Kapala DKP3 Kota Sukabumi ngajelaskeun, tina 7 Kacamatan sa Kota Sukabumi, ngan ukur aya 2 Kacamatan nu jadi wewengkon panghasil tatanén pang réana di Kota Sukabumi, nya éta Kacamatan Cibeureum jeung Kacamatan Lembursitu, anu pamustunganana ka 2 éta Kacamatan téh dikenal sabagé séntra panghasil tatanén di Kota Sukabumi. Lantaran di éta ka 2 Kacamatan téh, ngabogaan lahan pasawahan anu leuwih lega, saupama dibandingkeun jeung Kacamatan séjénna nu aya di Kota Sukabumi. Anapon lega lahan pasawahan nu aya di Kacamatan Cibeureum ngahontal 449 héktar, jeung lega lahan pasawahan nu aya di Kacamatan Lembursitu ngahontal 306 héktar. Saterusna dijelaskeun, salian ti ngabogaan lahan pasawahan nu leuwih lega, di ka 2 éta Kacamatan téh, ogé ngabogaan lahan tatanén séjénna nu leuwih léga, nya éta kebon jeung kulah.
Nyigeung ngeunaan targét kinerja dina satiap taunna, DKP3 Kota Sukabumi ngarupakeun SKPD (Satuan Kerja Parangkat Daérah) di lingkungan Pamaréntah Kota Sukabumi anu ngabogaan tingkat kinérja hadé. Ěta hal téh luyu jeung tabulasi hasil kinerja taun 2017, anu dipintonkeun dina Wébsite Resmi milik Pamaréntah Kota Sukabumi. Dina éta portal téh cindekna dina halaman Ě-Performance, nya éta eusina ngeunaan pajangjian kinerja sakumna unit kerja nu aya di lingkungan Pamaréntah Kota Sukabumi. Saterusna dijelaskeun, dina éta tabulasi téh, nunjukeun indikator kinerja DKP3 Kota Sukabumi leuwih onjoy ku warna bulao jeung héjo. Sabab warna bulao nunjukeun katerangan indikator kinerja ngaleuwihan target, jeung warna héjo nunjukeun katerangan indikator kahontalna kinerja luyu jeung targét anu ditetepkeun.


c: text/html

text:
anggota dpr:Assalamualaikum pak ustad,,,,abi hayang apal pendapat pak ustad anu bijak,,,menurut pak ustad abi jeung gubernur hebat mana?
ustad:Wa'alaikum sallam,,,hebat bapak,,,kapn gubernur teu wani marentah ka anggota Dpr,,,
anggota dpr:mulai seuri,,,trus nanya deui,,!kumaha lamun jeung Mentri hebat mana?
ustad:masih hebat bapak,,,mantri ge moal wanieun marentah anggota dpr,,,
anggota dpr:seurina beuki calawak,,,trus lamun jeung ketua Kpk hebat mana?
ustad:tetep hebat bapak,,,ketua Kpk oge teu wanieun mariksa bpk,komo nangkep mah moal wanieun,,,
anggota dpr:cing pertanyaan nu ieu jwb jjr nya ustad!lamun jeung presiden tah kumaha hebat mana?bri melong panasaran,,,
ustad:jeung presiden????rada mikir,,,tpi masih hebat bapak,,,manehna jdi presiden kapan karena suara jeung kputusan bpk di Dpr
anggota dpr:ngabarakatak bungah,,,tah ieu pertanyaan nu terakhir ustad,,,lamun jeung nabi hebat mana?
ustad:beuki jeuro yeh nanyana,,,bari mikir panjang,,,,teu kungsi lila ngajawab!mmmhhhh,,,,tetep msh hebat bapak,,,bari unggut"n sirahna NABI mah masih sieun ku ALLOH,,,tpi bapk pan tos teu sieun ku sasaha jeung teu sieun ku Alloh,,,matak bapak ngalakukeun korupsi oge,,,,
anggota dpr:hebat ari kitu mah dewek teh geuning,,,nuhun akh ustad,,,bari ngaleos mawa karung rek ngawadahn duit hsl korupsi,,,,

robotstxt: allowed

filter: keep


text:
Hasil Pencarian
Hasil pencarian untuk kata kunci gentos (4)
- BARAKATAK
24 Sep 2002 - 12:12 am
Alo kuring asalna mah digawe jadi karyawan diperusahaan, tapi ayeuna mah geus di PHK. Geus genep bulan aya di lembur nganggur.
Bararingung cenah, kana tani teu ahli, buburuh punggal-panggul teu kaduga, usaha kana dagang teu boga modal.
"Diajar dagang leuleutikan bae atuh, lo," cekeng teh mere saran.
"Dagang naon atuh, nya Mang?" cenah.
"Ajaran dagang sangray suuk, enteng garapanana oge."
- Naskah Kuna: WAWACAN LUTUNG KASARUNGOleh: Drs. H. Rd. Hidayat Suryalaga
11 Jul 2002 - 4:55 am
Meureun hidep ge geus nguping, carios sepuh baheula, aya dongeng anu rame, carita pantun asalna, asli dongeng ti Sunda, carita Lutung Kasarung, kieu geura lalakonna.
Kacaturkeun hiji wanci, tempatna di Kahiangan, bujangga karempel kabeh, para pohaci harempak, sareng hiji satria, kasep putra Sunan ambu, nu jenengan Guru Minda.
- NGAGUAR MANGSA NGADEGNA UNPADKu: H. Apep Syafei
1 May 2002 - 5:54 am
Sok sanajan geus rawun da bongan sok masih keneh hayang bucu-baca komo mun seug nu dibaca teh aya patula patalina jeung pangalaman nu kungsi karandapan ku sorangan, dina palebah nu nulis macaan sajarah-sajarah Unpad boh Paguyuban Pasundan ngan ukur bisa seuri koneng ari margina ceuk raraosan upami di ibaratkeun mah teu benten sareng nongton Asep Sunarya barang bray teh ujug-ujug ger teh Gatotgaca keur perang jadi teu terang naon sababna.
Tah kukituna barang pun incu nerangkeun yen internet tiasa jadi alat informasi sareng komunikasi jorojoy hoyong kutrat- kotret saperti jaman keur ngora susuganan bae aya paedahna keur sarerea. Jaman keur jadi tukang nyadapan warta di koran "Sipatahoenan" (1950/1960).
- Minawoh Pandawa Lilima
22 Aug 2001 - 12:00 am
Dina raraga mekarkeun sareng ngawanohkeun Seni Sastra Padalangan, urang cobi pedar Seni Sastra Padalangan ieu anu dikawitan ku ngawanohkeun tokoh-tokoh Pandawa Lilima sareng tokoh sanesna nu mibanda watek sareng tabiat nu rupi-rupi.


text:
Hasil Pencarian
Hasil pencarian untuk kata kunci umurna (5)
- NADOMAN NURUL HIKMAH, DARAS I (bagian 6)Al Baqarah (Surat Kadua) - ayat 94 d/k 114
17 Feb 2004 - 2:20 am
51. WAKTU KEDAH DIANGGO IBADAH (:2/94,95,96) - rhs, 4 Syawal 1421 H
- Seueur pisan nu nga'dua, hayang paranjang umurna,
Padahal mun henteu taqwa, panjang umur teh teu guna.
- Panjang umur sadi siksa, lamun seug salah ngeusina,
Panjang umur teu mangpa'at, lamun henteu daek solat.
- Panjang umur bari iman, eta kurnia pangeran,
Waktu dipake ibadah, umurna ge pinuh berekah.
- Panjang umur eta bagja, lamun dibarengan takwa,
Hirup teh gede gunana, lamun seug bisa ngaturna.
- Seueur pisan nu nga'dua, hayang paranjang umurna,
- KUMAHA LAMUN GEDUNG DPRD JAWA BARAT DI ARANAN BALE SIPATAHOENAN?Ku: H. Apep Syafei
12 May 2002 - 11:06 pm
Ari Sipatahoenan teh ngaran hiji leuwi di Pajajaran. Jadi ku ayana Leuwi Sipatahoenan teh nu tadina pagirang-girang bisa namper tur rata sakumaha beungeutna cai di leuwi, jadi kukituna Sipatahoenan teh hiji tarekah kolot-kolot urang baheula supaya urang Sunda bisa runtut raut sauyunan sakumaha ngagimblengna cai dina leuwi.
Kumaha upami tarekah kolot baheula teh diropea deui ngan jentulannana benten ulah Koran, tapi ditepakeun ka Gedung DPRD Jawa Barat? Kumaha upami urang namian bae Gedung DPRD Jawa Barat teh janten BALE SIPATAHOENAN? Mugi-mugi bae nu adu renyom teh tiasa namper siga ngagimblengna cai dina leuwi Situ Sipatahoenan.
- THE CELESTINE PROPHECY(Manuskrip Celestine anu medar Konsep Evolusi Manusa jeung Kamanusaanana)
25 Apr 2002 - 3:54 am
Buku The Celestine Prophecy, karangan James Redfield ditarjamahkeun ku Alfons Taryadi. diterbitkeun ku Gramedia Pustaka Utama, 1999, citakan ka-3 kaitung buku nu laris, malah loba panganutna, kaasup di Indonesia oge. Ceuk beja mah ieu buku teh gambaran tina pamadeganana kelompok Greenpeace, anu miharep kapiarana lingkungan alam di sakuliah bumi.
Pamadeganana miang tina alam transenden - spiritual - pangpangna kamekaran spiritual personal anu cenah boh ku elmu pangaweruh, ku filsafat malah ku agama oge hal nu transenden spiritual ieu teh can bisa katerangkeun kalawan eces. Aya udagan anu dasar pisan nu rek dihontal ku The Celestine Prophercy nyaeta perlu ayana definisi anyar, pangpangna nu ngeunaan HAKEKAT TUHAN jeung HUBUNGAN URANG JEUNG TUHAN (kaca:51)
- 100 BABASAN JEUNG PARIBASA SUNDAKu: Drs. Tatang Sumarsono
11 Feb 2002 - 2:21 am
Babasan jeung Paribasa Sunda mangrupa bagian tina kahirupan tur milu ngajembaran Basa Sunda sarta miboga kalungguhan anu penting pikeun panyaturna. Tacan kapaluruh sacara pasti, komo mun tepi kabilangan taunna, ti mimiti iraha gelarna eta rupa-rupa babasan jeung paribasa teh; ngan wae gede kamungkinan henteu sawaktu. Dina harti, mungkin aya anu gelarna geus heubeul pisan jeung deuih anu diduga rada beh dieu. Anu dipake ukuran heubeul jeung anyar teh diantarana ungkara kecap atawa frasa, adegan kalimah, atawa eusi anu dikandungna.
- KUMPULAN SAJAK SUNDA
7 Jan 2002 - 12:26 am
Sajak Sunda umurna teh geus leuwih ti satengah abad. Kitu sotenan lamun diukur ti mimiti Kis Ws nulis sajak, dituturkeun ku KTS (Kadir Tisna Sudjana), ditema ku "Polemik" ngeunaan hak hirup sajak, sarta nepi ka baranahan tug nepi ka kiwari. Mapay lalakon nu sakitu panjangna teh, tangtu we urang bakal panggih jeung patok-patok anu kawilang tingjalegir, kayaning: Kis Ws, Sayudi, Ayip Rosidi, Surachman RM, Wahyu Wibisana, Rachmat M.Sas Karana, Usep Romli, tug nepi ka Godi Suwarna.


text:
Aya anu rada anéh dina nyebutna. Di lembur mah apanan nyebutna téh motor. Sedengkeun ari Honda mah ngaran salasahiji pausahaan anu nyieun éta motor. Da salian ti Honda apanan aya pausahaan séjénna anu sarua nyieun motor saperti Yamaha, Kawasaki, Suzuki jeung anu séjénna.
Di Pekanbaru mah, lain motor disebutna téh. Tapi pada-pada nyebut Honda pikeun barang anu ngaranna motor téh. Jadi nyebut motor téh ku kecap Honda. Jadi, Honda téh lain ngaran mérk barang atawa kandaraan deui, tapi geus jadi ngaran barang atawa kandaraan.
Najan mérk motorna Yamaha, ku urang Pekanbaru mah disebutna téh Honda. Pon kitu deui reujeung mérk séjénna, angger disebutna téh Honda.
Pikeun urang anu asalna ti luar Riau (Pekanbaru) mah nganggapna kaayaan Riau (Pekanbaru) téh kacida beungharna. Kaayaan alamna anu beunghar geus jadi hiji hal anu narik diri pikeun ngumbara ka wewengkon Riau (Pekanbaru). Teu anéh lamun loba urang luar Riau anu ngadon ngumbara ka wewengkon Riau (Pekanbaru). Ngumbara pikeun néangan pangupa jiwa, néangan napakah.
Beungharna kaayaan Riau bisa diilikan tina salasahiji hasil bumi Riau anu jadi andelanana nyaéta minyak. Alam Riau mah bisa ngahasilkeun minyak anu loba pisan. Minyak ieu lain ngan ukur di jero taneuh, tapi ogé di luhureun taneuh. Jadi aya anu nyebutkeun Riau mah handapeun taneuhna minyak, luhureun taneuhna ogé minyak. Jero taneuh mah minyakna nelahna téh minyak bumi, sedengkeun anu di luhureun taneuh mah minyak sawit. Dua jinis minyak ieu bisa disebutkeun bahan jualeun anu penting dina kahirupan jalma ayeuna. Minyak tina jero taneuh dipaké pikeun ngahurungkeun kandaraan, sedengkeun ari minyak sawit penting dina ngolah kadaharan.
Tapi hal ieu téh henteu sarua reujeung anggapan urang Riau (Pekanbaru). Cenah di Riau mah susah pikeun néangan napakah téh. Lowongan gawé rada susah. Pikeun jalma anu asalna Riau (Pekanbaru) mah nganggapna kaayaan Riau (Pekanbaru) téh henteu bisa dijadikeun andelan pikeun kahareupna. Ieu anggapan téh utamana anggapan barudak ngorana.
Nganjang ka Pabukon Propinsi Riau anu aya di Pekanbaru, matak ngajenghok ogé. Henteu ngajenghok kumaha, da nempo wangunana kacida agréngna. Wangunanana jangkung nepikeun ka genep tingkat. Unggal tingkat miboga kumpulan buku anu béda-béda. Jinis bukuna ogé rempeg pisan. Ditambah deui buku-bukuna alanyar wungkul. Salian ti éta, ditambah ku pangladén pikeun anu nganjang katut anu hayang nginjeum buku anu alus: aya internét haratis, jadi anggahota pabukon ogé haratis. Ngan samentara mah anu bisa jadi anggahota kalawan bisa nginjeum buku téh pikeun urang dayeuh Pekanbaru wungkul. Urang luar dayeuh Pekanbaru mah cenah karunya bulak-balikna pikeun nginjeum jeung masrahkeun buku anu ngan ukur saminggueun waktu nginjeumna.
Lamun nempo kana wangunanana kacida agréngna. Wangunan anu gedé tur jangkung téh loba rohangan anu dijieun kalawan lowong. Kikidingna ngagunakeun kaca. Atuh bisa nempoan kaayaan dayeuh Pekanbaru ti jero pabukonna. Unggal tingkat dieusi ku tempat-tempat pikeun maca buku anu ngeunaheun. Loba méja jeung korsi pikeun maca kalayan husu. Pikeun leuwih husuna deui aya rohangan husus pikeun maca buku anu wangunana buleud dikidingan ku kaca ampir d sakabéh tingkat. Salian ti rohangan pikeun maca, aya ogé rohangan anu bisa dipaké pikeun ngadu bako atawa diskusi.
Di lantéy kahijina, aya tempat kaulinan pikeun barudak leutik. Kaulinan anu tangtuna ogé lain ngan ukur kaulinan biasa. Tapi kaulinan anu ngandung eusi pangaweruh. Jadi lamun mawa budak ka pabukon anu dingaranan Soeman HS, moal matak hariwang, da bisa ulin kalawan pikaresepeun. Salian ti tempat ulin aya ogé buku-buku pikeun barudak.
Lamun hanaang atawa lapar? Teu kudu bingung ogé. Masih kénéh di lantéy kahiji, aya tempat pikeun ngaleungitkeun hanaang atawa lapar. Kari asup waé ka tempat ngopi (café) anu ngaranna Kopi Kimteng.
Lamun nganjang ka ieu pabukon, bakal karasa ngeunaheunana. Kaayaan anu tiis tibatan kaayaan di luar kusabab aya AC, loba buku bacaan anu bisa dibaca jeung diinjeum (nginjeum buku kudu jadi anggahota heula), bisa internétan kalawan haratis, lamun lapar/hanaang kari meuli di tempat ngopi.
Di wewengkon Riau aya kabudayan anu ngaranna Balimau Kasai. Ceuk babaturan urang Pekanbaru cenah éta téh kabiasaan anu osok dipigawé nalika mapag bulan puasa. Pisapoéeun deui kana bulan puasa, jalma-jalma hususna urang Kampar osok marandi di walungan Kampar. Mandi ieu disebutna téh Balimau Kasai. Cenah, ieu kabiasaan téh jadi hiji cicirén pikeun meresihan jeung nyucikeun diri saméméh ngalaksanakeun ibadah puasa di bulan Romadon. Ngaran Balimau téh, ceuk vivanews miboga harti mandi ngagunakeun cai anu dicampur ku jeruk anu dingaranan jeruk limau. Jeruk anu osok dipaké téh jeruk purut, jeruk nipis atawa jeruk kapas. Sedengkeun ari Kasai mah seuseungitan anu dipaké nalika dikuramas. Urang Kampar percayaeun yén seuseungitan ieu bisa ngaleungitkeun rasa ceuceub anu nyangkaruk dina haté.
Lamun nilik kana kabiasaan ieu mah, sarua reujeung kabiasaan di lembur. Di lembur mah ngaranna téh kuramas. Mandi dina poéan saméméh asup kana bulan Romadon. Bédana téh dikruamas mah mandina lain di walungan tapi biasana di tampian atawa di mana waé asal mandi. Mandina bari diangir maké sampo buuk.
Nurutkeun béja mah, cenah di Riau téh loba urang Sunda. Loba anu asalna ti Tatar Pasundan anu ngadon nyaba di wewengkon atawa ngahaja pindah ka Propinsi Riau. Urang Sunda anu aya di Riau téh aya anu disababkeun ku geus jadi urang Riau ti baheula kénéh, geus tetep renggenek di Riau (nganjrek jadi urang Riau) ngan miboga karuhun (kolot) ti tatar Pasundan, aya ogé anu samentara kusabab aya kaperluan atawa pangabutuh saperti kakait ku pagawéan. Sumebarna lain ngan ukur di dayeuh Pekanbaru wungkul, tapi ogé sumebar ka kabupatén séjénna, saperti Dumai jeung Bengkalis.
Pikeun ngaraketkeun tali mimitra antara urang Sunda anu aya di Riau, di Riau diadegkeun gempungan atawa paguyuban anu ngaranna Misuri. Misuri anu papanjangna tina Mitra Sunda Riau. Ayeuna, Paguyuban Mitra Sunda Riau dipimpin ku Bapa Ondi Sukmara. Nurutkeun data, anggahota anu geus asup kana ieu paguyuban kurang leuwih 6000 KK (nurutkeun beja ti kisunda). Jadi urang Sunda anu aya di Riau téh leuwih ti 6000 KK, da loba anu acan asup kana ieu paguyuban.
Salian ti Misuri, aya ogé paguyuban anu ngaranna PWS (Paguyuban Wargi Sunda) Riau. Terus aya ogé anu ngaranna Pagiyuban Sunda Muda-Mudi Misuri (3M).
Najan rada sieun naék kapal ngapung, ahirna mah ngalaman ogé naék kapal ngapung. Rada deg-degan waktu kapal ngapung mimiti maju. Mimitina alon, terus ngagancangan. Kapal anu tadina napak kana aspal téh mimiti nanjak siga nyorang tanjakan. Beuki lila beuki luhur, terus rada déngdék jeung méngkol. Pajaratan ngajauhan terus papaliwat reujeung reueuk bodas.
Sapanjang ngapung, teu karasa kawas ngapung. Rarasaan kawas tumpak mobil atawa beus. Malahan leuwih jauhna mah kawas tumpak mobil anu ka lemburkeun. Lamun tumpak mobil ka lembur, jalanna téh rupa-rupa, aya anu alus aya anu goréng. Nalika nyorang jalan anu alus, mobil téh apanan ngageleser. Dina nalika nyorang jalan anu goréng, mobil téh anjlug-ajlugan balas nyorang jalan anu garinjul ku batu.
Tumpak kapal ogé geningan teu béda ti kitu. Henteu sapanjang jalan nyorang jalan anu alus. Di sababaraha tempat mah kapal téh nyorang ‘jalan’ anu goréng. Lamun jalanna (anginna…?) alus mah, kapal téh ngageuleuyeung, sedengkeun nalika jalan anu disorangna goréng mah kapal téh gugurudugan siga nyorang jalan anu garinjul.
Jadi tumpak kapal ngapung anu kaalaman téh siga tumpak mobil keur ka lemburkeun. Taya bédana….


text:
Sebaran eksponensial
Dina teori probabiliti jeung statistik, sebaran eksponensial nyaéta sebaran probailiti kontinyu nu mibanda probability density function (pdf)
nu mana λ > 0 mangrupa paraméter sebaran.
Cumulative distribution function diberekeun ku
Nilai ekspektasi jeung simpangan baku variabel random eksponensial duaana nyaéta 1/λ (sarta varianna nyaéta 1/λ2.)
Sebaran eksponensial dipaké keur modél proses Poisson, nu mana kaayaanna obyek awal dina tetapan A bisa robah kana tetapan B nu mibanda konstanta probabiliti per satuan waktu λ. Waktu nu robah dina tetapan sabenerna dijelaskeun ku variabel random eksponensial nu mibanda paraméter λ. Sanajan kitu, integral ti 0 ka T dina f mangrupa probabiliti nu obyekna dina tetapan B nyaéta waktu T.
Sebaran eksponensial bisa ditempo salaku lawan tina sebaran geometrik, nu ngajelaskeun wilangan Bernoulli trial penting keur prosés diskrit ka robahna tetapan. Beda jeung sebaran eksponensial nu ngajelaskeun waktu keur prosés kontinyu kana robahna tetapan.
Conto variabel nu ngadeukeutan sebaran eksponensial nyaéta:
- waktu kajadian kacilakaan mobil saterusna
- waktu narima telpon saterusna (anggap narima loba telpon unggal poe, atawa narima telpon ti jalama nu beda waktuna)
- jarak antara mutasi dina ranteDNA
- jarak antara roadkill
- waktu penguraian radioaktif
- jumlah alungan dadu dina alungan 6 11 kali dina baris
Sipat penting tina sebaran eksponensial nyaéta kurang memori. Ieu hartina yén variabel random T kasebar eksponsial, probabiliti kondisional nurut kana
Ieu hartina yén probabiliti kondisional yén perlu ngadagoan, contona, leuwih ti 10 detik samemeh datang mimiti, diberekeun yén waktu datang teu kajadian sanggeus 30 detik, teu beda tina probabiliti mimiti nu merlukeun waktu ngadagoan leuwih ti 10 detik keur nu datang mimiti. Ieu sok salah harti ku siswa nu nyokot pangajaran probabiliti: kanyataanna yén P(T > 40 | T > 30) = P(T > 10) lain hartina yén kajadian T > 40 sarta T > 10 hal nu bebas. Kasimpulanna: "memorlessness" sebaran probabiliti waktu ngadagoan T salili datang mimiti hartina
Lain hartina
Ieu kudu bebas. Dua kajadian ieu heunteu bebas.
Generating variabel ku sebaran eksponensial[édit | édit sumber]
Diberekeun variabel random Y nu mibanda sebaran seragam dina interval (0;1], variabel
ngabogaam sebaran eksponensia; nu mibanda paraméter λ.


text: Ari mun di lembur teh harus bin kudu nyambel keur maturan sangu najan deungeunna jeung hulu peda ge,komo dibaturan peuteuy jeung jengkol mah matak sumanget keur nguras boboko.Rek sambel tarasi,sambel tomat jeung sambel goang ge nu penting aya ladaan nu kacampur haseum jeung gurih.Baheula mah sambel teh murah,cengek tinggal ngala,tomat tinggal metik,bawang tinggal rabut,uyah tinggal puruluk.Ayeuna mah komponen utama sambel nyaeta cengek jsb naek roket ka bulan,hargana nembus 100rb/kilo.Beuki lada cengek teh


text:
Ieu ngaran sok mineng katempo di jalan protokol kota di ampir
kabeh Nusantara. Naon arti jeung kapanjanganna? Saha eta teh? Pasti loba
nanya naon kapanjangan ti LL RE Martadinata? Ieu nyaeta mangrupakeun
pahlawan Nasional Republik Indonesia, anjeunna nyaeta tentara Angkatan
Laut nu boga pangkat pangluhurna. Dina Angkatan Laut nyaeta Laksamana
Laut (LL). Anjeunna pernah ngilu perang ngalawan jepang jeung agresi
Walanda jeung numpes pamberontakan RMS, Kahar jrd. Karirna ningkat
terus dina Angkatan Laut nepi ka jadina Jendral Angkatan Laut (Laksamana
Laut). Anjeunna asli Sunda pituin Tasikmalaya.
ASK-PASUNDAN JAYA


text:
DMCA
morehacks respects the intellectual property of others. morehacks takes matters of Intellectual Property very seriously and is committed to meeting the needs of content owners while helping them manage publication of their content online.
It should be noted that morehacks is a simple search engine of hacks available at a wide variety of third party websites.
Lamun percaya karya Anjeun hak ciptana geus ditiron ku cara nu constitutes ngalanggar hak cipta sarta diaksés dina loka ieu, Anjeun bisa ngabéjaan agén hak cipta urang, nu diatur dina Digital Millenium Copyright Act of 1998 (DMCA). Pikeun aduan Anjeun jadi valid dina DMCA, Anjeun kudu nyadiakeun inpo di handap ieu lamun nyadiakeun bewara tina ngalanggar hak cipta nu ngaku:
A signature fisik atawa éléktronik hiji jalma otorisasi meta atas nama tina Identification boga hak cipta karya nu gaduh hak cipta ngaku geus infringed
Identification tina bahan anu ngaku jadi infringing atawa jadi subjék tina aktivitas infringing jeung nu dihapus
Informasi alesan cukup pikeun diturutan panyadia ladénan pikeun kontak pihak complaining, saperti hiji alamat, jumlah telepon, jeung, upami sadia, alamat surat éléktronik
A pernyataan yen pihak complaining "dina iman alus percaya yén pamakéan bahan dina manner nu humandeuar teu otorisasi ku nu boga hak cipta, agén anak, atawa hukum "
A pernyataan yen "informasi dina bewara anu akurat", jeung "dina hukuman tina sumpah palsu, pihak complaining ieu otorisasi meta atas nama nu boga hiji katuhu ekslusif anu disangka infringed "
Inpo di luhur kudu nyerah salaku ditulis, faxed atawa emailed béwara ka Agen ditunjuk handap:
Attn: Kantor DMCA
Inpo ieu teu matak ditaksir salaku nasihat hukum, pikeun wincikanana salajengna dina informasi diperlukeun pikeun bewara DMCA valid, tempo 17 U.S.C. 512(c)(3).


text:
Ukur Banyol • Cék Bah Enyus • Jumaah, 11 Januari 2013 03:59
Éta Pa Mendikbud, mani kolu nyaruakeun kurikulum jeung kadaharan. Kitu ku kira-kira mah nu kaharti ku abah, basa M. Nuh diajakan ngawangkong ku si geulis Nazwa Sihab dina acara Mata Nazwa. Coba wé bandungan salahsahiji dialogna:
Nazwa: "Mengapa Bapak harus tergesa-gesa menerapkan kurikulum ini pada tahun 2013?"
M. Nuh: "Karena akan ada jutaan siswa kita yang tidak dapat menikmati menu paling bagus yang kita sajikan sekarang."
Haduhhh…. Éta aya ku teu nyararambung. Kurikulum jeung kadaharan mah saluranna béda. Kurikulum mah urusanna jeung uteuk sarta haté. Ari kadaharan mah apan lumpatna kana beuteung. Abah ogé anu sapopoéna di lembur, asa moal kungsi pahili. Maksud téh piraku abah rék nyayur kurikulum keur deungeun sangu? Leunca ogé balatak kénéh keur karédokeun baé mah, moal kudu ngaréndos kurikulum sagala.
Sangkilang anu tingjorowok ti saban lembur, sangkan basa Daérah kudu diasupkeun kana Kurikulum 2013, éhhh éta Pa Mentri haré-haré wé. Dianggapna jurig jarian meureun anu protés téh, da Pa Mentri mah nyebutkeunna ogé “Tidak ada seorang pun yang dengan tegas menolak Kurikulum 2013”. Keuna pisan kana lagu Rhoma Irama:
Téréngténg téng…
Tak buta dua mata, namun tiada melihat…
tiada tuli telinga namun tiada mendengar…
Téréngténg…
yang buta
Téréngténg
Téréngténg
yang buta mata hatinya…”
Kakara ogé sababaraha waktu kaliwat, Nazwa ngabahas ngeunaan “kedangkalan” basa ngawangkong jeung Rhoma Irama. Ah, ari ceuk abah mah Rhoma Irama mah pararuguh pinter nyieun lagu… nepi ka abah kagégéloan ku lagu-laguna. Malah lain abah wungkul, da jutaan masarakat Indonésia loba nu mikaresep lagu-laguna. Pantes… pantes pisan mun Rhoma jadi Raja Dangdut téh.
Ari M. Nuh? Ceuk abah mah ieu nu cocok disebut dangkal téh. Indikasina, coba bandungan cara nyieun babandinganna ogé kalintang teu nyambung ari kurikulum dianggap kadaharan mah. Kadua, tingali wé gedé wadulna. Jalma sakitu réa anu protés, dianggap euweuh nu nampik saurang-urang acan. Dina jaman keterbukaan informasi siga kiwari, masih kénéh nyoba-nyoba ngabohong. Atuh puguh loba nu nyéréngéh. Tapi lumayan lah, engké saatos pangsiun tina mentri, cocok jadi tukang ngabodor. Kitu ogé lamun salamet tina bui.
Jumaah, 05 Désémber 2014 02:44
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09


text:
Dina Lapak
Fiksimini Basa Sunda
Fikmin # MUNGKAS #
Rekééét, panto nu tadi muka, lalaunan ditutup. Seunggah. Saenggeus ngagemblang salila-lila. Aya kahanjelu nu ngalangkang dina tungtung poé. Halimun turun nyaput béngrasna layung, mingkin kandel nyimbutan peuting. Méméh ngonci dilengoan deui, sugan aya kalangkang nyanding harepan. Suwung.
Cetrék, panto dikonci, asa-asa, hariwang inggis kabangblasan. ngajanteng sajongjonan, masang ceuli sugan aya léngkah nu kapireng, ukur sora peuting nu mingkin simpé.
Nyangsaya dina korsi patengahan imah, lalajo lampah batur dina layar kaca, ah… euweuh onjoyna ti poé ka poé, ukur kitu jeung kitu, matak nambah kahareneg.
Ngalenggut, tunduh teu kaampeuh. Panon peureum dipapag ku gumulungna cahaya cika-cika nu pating kariceup, mingkin lila mingkin atra, ngagebur ngamandian jalan sorangeun.
Nyah, panon beunta, kagareuwahkeun ku sora nu keketrok, gasik dibuka, bréh manéhna ngajanteng di buruan, bari mawa kembang nu geus layu. “Hapunten, Kang. Bongan kalékéd, panto tos ditutup kanggo salira. Koncina kacandak hiber ku cika-cika.” cekéng, malidkeun rasa nu juuh ku cimata.


text:
Senin, 07 Mei 2012
narasi
Baeu anaking, deudeuh teuing sugan teh lain kitu pamaksudan.
Samemeh ibu jeung mamah amanat ka hidep, ibu jeung mamah menta kasaksi ku kadang wargi katungkulan ku baraya nu biasa oge dulur-dulur anu matuh.
Anaking jimat ibu, mun diukur ku gunung moal aya kabungah ibu ayeuna, pangguar rasa, merelena eusi hate hidep nu dipedar bieu, ku ibu katarima pisan disuhun dina embun-embunan ditampi kuasta kalih, reueus, bagja, deudeuh nu taya papadana.
Anaking bener pisan caritaan hidep the, ati moal mungkir rasa narima pisan, mungguh mahluk, waruga jalma kumelendang di alam pawenangan ieu dirarangkenan ku dua rupa perkara anu teu weleh papasangan, antara salah jeung bener antara hade jeung goring, pamustungannana babanding nu dipimilik ku diri urang gumantung niat jeung hate urang sorangan.
Hidep mangrupi hiji jirim diri nu ngarandapan, Ibu bagja, bungah amar watasuta.
Anaking puputan ati perkara rasa tumarima jeung pamenta hidep sangkan bapa ngahampura, bapa kacida kagagasna, teu sangka hidep geus bisa nembongkeun hiji ciri yen jalma kudu boga rasa tumarima, rasa rumasa beh dituna rasa tumarima kanu Maha Kawasa, sing gede hate anaking tong boro dipenta dalah dina henteuna pisan ku bapa moal burung dihampura, caang bula opat welas jalan gede sasapuan clik putih clak herang, ngan sawangsulna bapa salila hidep nutur waktu milang kori mapay kahirupan teu bisa nyugemakeun kanu jadi anak. Hampura anaking ! Sakali deui hampura.
Eneng, Asep Anak ibu, Anaking, itung-itung sosonoan nutur catur mungkas carita ibu rek wakca balaka ngedalkeun kabungah, rasa sasieureun sabeunyeureun, sakeprul bakatuleun, malah mandar manfaat keur hidep geusan alaeun jaga
Eneng, Asep Bapa seja wawadi ka hidep omat bisi lilir pikir nyasar lampah ulah leah gancang nyingkah antukna sok tiwas, sing pageuh mideudeuh ka deungeun, sing asih kasasama, sing gilig dina ati, sing tetela manjing rasa, jauh ditumbu ku umur anggang digantaran nyawa, Jauh mo burung cunduk anggang mo pasti kateang, ulah waas ku mangsa, ulah lilir ku wanci, najan lara tumekaning pati puput umur nepi ka kubur, omat hidep ulah jadi cara ka jalan tapi kudu carang ka jalan, ulah kurang akal pedah paanggang ulah leutik pikir pedah patebih. Omat bisi tambelar ka baraya, poho ka purwadaksi, sing inget nu ngajadikeun lantaran ge4larna hidep ka lam dunya. Indung tunggulna rahayu bapa tangkalna darajat.
Anaking, jimat awaking bral hidep diandung ku pangestu di jajap ku pangdu’a dina enggoning ngambah sagara kahirupan, sagara rumah tangga sing panggih jeung kabagjaan.
Anaking ! Cag sakieu heula, Hampura bapa, bral geura miang du’a bapa marengan hidep !
Langganan: Posting Komentar (Atom)


text:
Wanci geus peuting. kuring jongjon muka pesbuk. anteng macaan FBS teupoho kuring mere tanda ku simbul jempol. Tapi Cacing jero Beuteung karasa kukurubukan bangun nagih jangji, kuniang kuring cengkat nyingkabken hordeng jandela susuganan aya nu ngaliwat dagang kadaangan. Tapi.. Weuleh teuaya kalangkan2gna acan. Gek kuring diuk deui bari jongjon nyoo hp. hawar2 kadenge aya sora nakolan loceng
Jut turun kaluar susuganan aya tukang baso. Ret ka pos ronda manahoreng hasip keur jaga nakolan beusi
Geus tilu poe manehna ngereles teuing kamana, ditingalian dina status pesbukna teu apdet komo deui karya fikminna mah, padahal manehna geus jangji rek pangnyieunkeun fikmin keur kuring, tapi lapur nepika ayeuna teu hiji-hiji acan, maenya jalir mah, hate gulinggasahan dibarung ku teu puguh rarasaan, nya kamana ieu jalma teh, rek di inbok, sms, telepon atawa nanyakeun ka babaturanana asa gengsi, tapi na jero dada kebek ku panasaran, antukna maksakeun karep nulis dina dindingna semu ngambek bari ditungtungan ku kecap "angger ari tos ngereles teh mani siga nu di teureuy taneuh" ceuk kuring, peutingna aya inbok nu ngakukeun ti adina ngabejaan yen manehna geus tilar dunya tilu poe katukang serangan jantung cenah basa manehna keur ngetik nyieun karangan nu judulna ngaran kuring.
Lain, lain di Macao, Monaco, atawa di Las Vegas, tapi puseur karaton Astina, kalicikan Sangkuni dina ngonclong dadu teu weleh licik dina taruhan ngadu, dina reyem-reyemna lampu, nasib alus atawa goreng tukang ngadu kelas hiu.
Pandawa ngan wasa ngarahuh, tapi dalah dikumaha, Yudistira teu bisa kukumaha, Bima ngan ukur ngagerem, Arjuna teu walakaya, Nakula jeung Sadewa kapupul bayu alatan asor ku kalicikan Sangkuni, Pandawa ngan wasa nahaan napsu, rek menta tulung kasaha, kabeh jiga nu teu mirosea, alatan nasin geus aya dina katangtuan dadu lebah meja paranti ngadu.
Ah, geuning petengna peuting, dina Jiwa Pandawa nu napsu ngagugudak, sabab Dursasana jeung Sangkuni unggul dina maen dadu, antukna Pandawa kalunta-lunta di leuweung luwang-liwung di tengah leuweung geledega, Pandawa ngan wasa ngarenghap nempo Para Pandawa jeung Dewi Drupadi nu disarengan Kunti Nalibrata ngadadak kausir ti Astina bari terus tumanya, di ruang mana dirawatna?
Kuring teh geus lila teu aya tangan pangawasa alatan struk. Nu ngurus sagala kaperluan rumah tangga teh Inah, adi kuring nu kabeneran randa. Katingalina teh betaheun najan ngurus jalma nu teu walakaya ge. Barina lamun Kang Sarman kabeneran keur aya di imah mah anjeunna nu ngurus kuring teh.. Kuring teu curiga Inah bakal ngagoda dahuanna. Kitu deui teu curiga salaki bakal ngagoda adi beuteungna. Tapi kadieunakeun kuring ngarasa aneh ka Inah nu ngadak-ngadak sering dangdan; terus salaki nu biasana balik gawe sok langsung nyampeurkeun kuring bari dahar bareng sapiring, ari ayeuna sok rada leleda rek asup ka kamer teh. Jeung ti barang gering panas salaki teh sarena sok di kamer sabeulah, cenah masih salesma, bisi tepa. Malah basa peuting salaki ngelol ka kamer bari menerkeun simbut, asa kaangseu kesang nu tas sapatemon. Buru-buru kuring nyingkahkeun curiga hate, eta mah meureun aangseuan jalma nu keur riwan. Kuring yakin manehna moal boga hate hianat......
Dina tungtung jangjang peuting nu simpe nganter geter kasono ka ANJEUN.Illahi anta maqsudi waridloka mathlubi a'thini mahabbataka wama'rifataka,kalayan kapasrahan diri.Kakurung Sifat Lahawla walla quwwata ila billah,Sajorelat aya nungaguruh dina mamaras dada lir sora guntur kapituhu."LAA....ILLAHA ILLALLOH"nenggeulan hate nu teuasna leuwih batan karang atawa waja,adigung pinuh kaangkuhan.Teu karasa cimata asih ragrag dina amparan KHOFY,estu abstrak teu katingali ku panca Indra."Anjeun....jeung Kuring ngahiji dina RASA"Puji ngaharewos kana SUKMA
Gék diuk handapeun tangkal salam. Ngahaja néangan tempat nu iuh jeung rada jauh ti tempat diuk Kang Darma, ngarah husu. Eupan dibuleud-buleud tuluy dikaitkeun kana useup, laju dialungkeun ka tengah leuwi. Tonggong disarandékeuna kana tangkal, panon neuteup anteb kukumul nu apung-apungan na luhur cai. Tuluy dipencrong meni leleb, sieun kukumul aya nu metot telat narik.
Seooottt... lep !!! Kukumul aya nu metot. Teu antaparah jeujeur ditarik satakerna, karasa beurat. Jeujeur melengkung siga busur. "Wow... lauk badag ieu mah yeuh" gerentes haté, bungah kacida. Ril terus diputer, teu sabar hayang geuwat ngangkat beubeunangan. Disidik-sidik, geuning nu ngait dina useup téh lain lauk tapi peti. Geus nepi sisi walungan, peti diangkat. Panasaran hayang nyaho naon eusi peti. Langsung dibuka... panon mata simeuteun, sawatara waktu mah teu bisa ngiceup nempo eusi peti ternyata emas batangan. Ngagarojod sagedé-gedé sampeu.
Plaaakkk... taktak aya nu nepak. "Beu, rék saré mah di imah atuh, hayu balik geus burit"
Halah aing mah, gara-gara dihudangkeun Kang Darma, deuk beunghar téh teu jadi.
Huleng jentul, manehna siga nu buntu kalakuan.” Samiliar kurang sarebu,” anteng ngitungan duduitan.Jung nangtung terus lajag-lejeg.”Sarebu liter deui, naha can dikirimkeun, omat ditungguan engke peuting,” sorana teugeug,hahapean dibalangkeun. Awakna dibeubeutkeun kana korsi, panona terus ngaherang, tanggah ningali suhunan nu teu dilalangitan.Katingali keureut beungeutna pias,renghapna kerep teu kuat nandangan kahanjelu.”Ieu kabeh gara-gara maneh, asa harayang kapuji pisan,aing nu katiban sialna,” beungeutna geuneuk,peureup tipepereket.”Dasar euweuh adu,padahal mah tembakan sakalian,cangkalak tah nu ngabangkang teh,” corowokna. “Duh, kumaha atuh aing ayeuna,” satakerna najong dreum ,eusina mancawura. Bangun can puas kabeh dreum dijungkelkeun. Ayeuna, sakurilingeuna kakeueum bensin. “Puah, “ haseup bodas nerejel tina sungutna. Teu lila, kuntung dibalangkeun. Sakilat seuneu nyamber, ngagugudag. Haseup ngelun ngawang-ngawang ,silalatu hiber semu beureum ninggalkeun bugang nu ngababatang
Aya ku lucu si Tumang, komo mun buntutna geus dikupat-kepot. Indit gawe si Tumang nu sok nganteurkeun nepi ka hareupeun imah. Dina waktuna balik gawe, karek ge kuring muka pager manehna mah sok gancang nyampeurkeun bari buntut dikupat-kepot.
Enya ge saukur anjing, tapi si Tumang mah pikeun kuring gede pisan hartina, lila-lila kuring ge jadi asa ka budak sorangan ka si Tumang teh.
Ari ayeuna, ngadadak ijid pisan ka sia teh Tumang! Wanian siah ngagogog ka Nyi Sumbi. Apan Nyi Sumbi teh pipamajikaneun aing!
"Nyingkah siah Tumang! Aing teu hayang nempo maneh deui!"
Habek! habek! Habek! Gagang kai teu eureun dibabukkeun kana awak si Tumang.
"Gaik ...! gaik ...! Gaik ...!" si Tumang gagaikan. Naha kieu juragan? Abdi mah teu lepat. Nyi Sumbi nu ngawitan ngaheureuyan. Cimata nyangkrung dina panon si Tumang.
Disagigireun Juragan si Tumang, Nyi Sumbi bangun nu keur nyeungseurikeun.
Parahu, atawa mun didieu mah disebutna téh kolotok. Ngangkleung meulah Kapuas. Panon poé keur meujeuhna haneut. Sora motor tempél maturan lamunan kuring. “Kamari bolay, ayeuna mah kudu beunang,” kitu patekadana. Panon seukeut ngulincer ka awang-awang. Nyeh seuri,, nalika panona nempo nu keur di incer. Eupan geus disiapkeun, simpul eurad geus dibebenah. Plung, eupan dikunclungkeun, pura-pura teu maliré. Laju ditarik kolotok. Aya nu nyuruwuk ti awang-awang. Nyélékét, tina éntépan katumbiri. Jangjang bodasna, mébér. Séor, gep! Eupan diranggeum ku sukuna. Kuring gasik maut eurad, digentakkeun. Byur! kuring kabantingkeun kana cai. "Héy, Jaka Tarub! Na teu cukup siah, ku lanceuk kuring? Gebés nu kaeurad sukuna. Laju mumbul ka alak paul. Ninggalkeun kuring nu muntang'na biwir kolotok.. *2.
Peuting simpé. “Sada budak ceurik?” ngadeukeutan imah réyod. “Leres,” ngarapetkeun ceuli. “Kawas nu lapar?” omongna deui. “Naha diantep!” baturna keketrok. Nyaan hiji awéwé kolot keur mirun seuneu. “Naon nu dikulub ku anjeun dina kastrol?” teuteupna. “Batu,” ngeclakeun cimata. “Jih, kagila-gila keding! Batu dikulub!” nyentak. “Kedah kumaha deui carana kanggo ngabébénjokeun pun anak anu lapar upami teu kieu. Éngké gé obo alatan capé nangis!” témbalna. “Téga anjeun!” nganaha-naha. “Bongan...” teu kebat. “Tungguan!” ngaléos. “Badé kamana, Gan?” tanya baturna. “Nyairkeun atm!” teu lila geus balik deui. Rébo ku babawaan. “Wios ku abdi dipanggulna karung béas mah, Gan.” Nawarkeun jasa. “Ulah! Deuk sanggup kitu anjeun nanggung dosa kuring di ahérat?” teu maliré. Babawaan disodorkeun ka éta awéwé. “Aduh nuhun. Bagja jigana upami kuring gaduh pamingpin sapertos salira! Dupi salira téh saha?” nyuuh. “Kuwu!” ngaléos. “Geuning?” olohok.
"Hih ari siabah, nanahaonan ieu teh." Enin kagugahkeun, nyikikik bari ngangsurkeun ramo abah anu hayuh wae ngaleketek. Sanaos bari heran, salaku istri Enin surti naon anu janten kahoyong abah. Tapi piraku, kapan tos lami pisan urang tara kikituan teh. Kapan saur abah oge, "lah nyi tos lain wayah kikituan tea, matak awak lungse, tangtu ibadah bakal kaganggu." Lalaunan Enin maksa mindahkeun panangan abah, anu hayoh weh ngekewek, bari sora napasna haroshos kawas anu mengi. Tapi geuning abah nurut, paham kana maksad Enin. Ningali abah simpe, jut Enin turun bade kacai, kapan sora jam disada teng dua kali. Tanda lebet ka awal mangsa janari. Parele maos Al-Quran, teras shalat sunnah. Enin cengkat ti pangcalikan, bade ngageuingkeun abah. Kapan parantos kakuping shalawat. Kitu Enin lebet ka kamer, geuning kutibra kulemna abah. Karaos tiis waktos dicepeng panangan. Taya ambekan waktos digeuing beh dada. Enin ngahurungkeun lampu, lajeng enggal nelepon palaputra. Innalillahi ...
Tok tok tok , tok tok tok , panto aya nu ngetrok bangun teu sabar, ret kana jam dinding nunjukeun jam dua tengah peuting, koloyong kaluar ti enggon, barang bray panto di buka Ma Esih jeung anakna nyi Kokom rawah - riwih.
" bu dokter ieu si ade teh mulan wae socana"
Sanggeus di golerkeun dina bangku pamariksaan, gemet dipariksa, hate ngaleketey, dina ka rumah sakitna oge pasti moal kuateun komo bari dipasang alat jeung sajabana, lian ti waragadna pisabarahaeun , sedeng ma Esih ah lain caritakeuneun kayaanana, teu loba omong kukuring dibalur we ku minyak telon supaya rada haneut, orok nu karek dua bulan teh ngabelenyeh imut, aya ku lucu jeung meni kasep.
" Bu dokter kumaha teu nanaon ? "
" insya Allah ma tenang we,tos teu kedah dicandak karumah sakit hawatos, ke oge geura kersa enen deui, bobona tibra, mung wayahna ulah dikantunkeun tunggonan wae nya ma ku sadayana "
Jam genep isuk- isuk orok nyi Kokom maot, sanggeus nyusu nepi ka saat jeung sarena tibra pisan, subuh - subuh budak teh cenah geus ngahao, waktu dikeukeupan ku indungna nyeklek tilu kali. Innalillahi wainnalillahi raji'un.
Kuring mitresna anjeun ku basa anu basajan. Sabab keur kuring mah micinta teh gawe. Gawe anu teu petot-petot jang ngabagjakeun anjeun dina galuring syariah. Sabab kuring yakin yen salaki anu sholeh estuning ngan jang pamajikan anu sholehah.
Asa sumarambah kana hate, nalika anjeun nyarita kitu. Arang takol. Lolobana anjeun mah nulis. Cara tadi janari. Sanggeus sumujud dina amparan sajadah anjeun ngan ngasongkeun sacewir kertas. "Baca isuk wanci manceran Lohor"
Teu asa-asa ieuh. Kuring narajang katengah-tengah kumpulan pasukan Yahudi di Gaza. Bari nyabut detonator anu dina dada. Asa diciwit leutik ku pamajikan. Terus hideung. Sigana banjir ku getih bangsa turunan monyet da hate jeung getihna sakieu mongklengna.
Lalaunan dibuka kertas anu ngan sacewir teh. Mani seungit kasturi. Ngan sakalimah. Basajan pisan "Eulis, ditungguan ku engkang di tepas sawarga..."
Naksir ka tatangga. Teu sirikna ngetrukkeun sagala akal tarekah. unggal poe Jang Parman neangan jalan, pikeun ngadeukeutan Neng Sari'ah.
Malem minggu, sabada smsan, eta dua rumaja marangkat ka tukang baso di alun-alun, kana motor, boncengan.
"Kapuyunan sakedik atuh calikna Neng. Upami tiasa mah nyepengan ka Akang, bilih ngajengkang."
"Cekap Kang kieu oge."
Di tukang baso. Diukna ngarendeng, paantel. Jang Parman ngadegdeg. 'Gerogi' ceuk basa rumaja mah. Bangunna mah kakara ngasaan paantel jeung awewe, katambah jeung dipikabogohna.
"Kalem atuh kang tuangna, tong rusuh kitu!"
Teu pupuguh, basa ngahuap baso nu katilu, Jang Parman ujug-ujug eueuleugeugan, burial buncek, eungapeun, bari nepakan punduk. Sabada Neng Sari'ah ngartieun, teu antaparah, punduk Jang Parman diketig. Cleng, baso melag dina tikoro ngacleng. Blus, asup kana mangkok batur nu aya di hareupeunana. Ti kajadian harita, Neng Sari'ah tara daek ngalayanan Jang Parman.
Papih : édun uy, kabulusan kieu. Na hujan téh mani telenges..
Mamih : Ah... nu kahujanana wé teu uyahan... apal hujan bet lunta
Papih : Itu geura kalah nyalahkeun! lain aya kadua ngabéla, kalah mangmeunangkeun hujan. Beu édas éta mah!!
Mamih : Ieuh kapan hujan téh anugrah... taya pisan-pisan nu matak nyilakakeun, iwal ti salah manusa sorangan...
Papih : Euh kutan? Kitu nya? Terus lamun hujan saendengna, matak banjir, kacarem, naha éta téh anugrah? Geuning malah jadi mamala. Anu kahujana malah jadi reiut ku saeutikna.
Mamih : Eh kapan saur Mamih gé iwal ti salah manusana sorangan, titah saha miceun runtah di mana waé, der banjir. Tangkal dituaran sangeunahna der urug..
Papih : Hehe! Apanan loba kabutuh manusa mah. Keur imah butuh kai, mun teu nuar mah moal aya. Miceun runtah nya kudu kamana ari runtahna teu bogaeun tempat mah, piraku kudu dihuapkeun?
Mamih : enya huapkeun wé ku Papih, malaur Mamih ngéjo unggal poé.
Tereleng lumpat , gap kana sepedah mini ngagoes kukurilingan. Cag digolerkeun gap nyokot sajadah jeung kopeah jungkel-jungkel ruku jeung sujud, luak lieuk bari nyengir,nu ngadogdog anteng ngahaleuang, leungeun sabeulahna ngenyed2 rante beusi. Si Ongky ngalungkeun kopeahna nguriling mulungan duit tinu ngalungan diasupkeun kana kaleng butut, song diasongkeun kanu keur ngadogdog.
Taya deui nu pantes didagoan Gie, sagala geus lekasan. Udagan geus samar kahontal. Pamohalan sugema nyeuseup antebna wawangi tresna, mireng aya raga nu katandasa, aya rasa nu kawisaya, satukangeun salira.
Di Kalurahan Babakan Asmara, aya hiji walungan nu dingaranan Cikanyaah. Sisi walungan lebah kulon dicicingan ku warga RT 4, sedeng sisi wétan, RT 5. Geus leuwih ti sapuluh tahun RT 4 jeung RT 5 teu arakur, unggal poé paraséa , pagetreng, tawuran jeung paadu-adu rényom. “Érté opat mah teu bogaeun lapang poli!” ceuk salah saurang warga RT 5, ngagorowok. “Keun baé teu boga lapang poli ogé, tibatan érté lima , boga lapang poli tapi teu bogaeun balna,” warga RT 4 teu éléh gorowok. “Érté opat mah teu bogaeun pacilingan!” warga RT 5 ngagorowok deui. “Keun baé, tibatan érté lima, pacilingan loba tapi wargana euweuh nu barisaeun ngising!” ceuk warga RT 4. “Érté opat mah teu bogaeun paraji!” Ceuk warga RT 5. “Keun baé, tibatan didinya loba paraji tapi lalakina eweuh nu bisa ngareuneuhan, munpamajikanna hayang reuneuh sok ngaranjang heula ka érté opat, hoyaaaaah!"
Hareugeueun mapay jalan Cicadas marak dagang kelom, ngilu kuring muka lapak jeung batur milu dagang. Bahan kelom sarua kai , ngan aya kai leuweung, kai ti buruan batur, pabrik kai, malah can meujeuhna jadi kelom di dagangkeun we da resep. Pamolah nu dagang hayang payu, gogorowokan nyebutan ngaran sina meuli. Aya anu cicing sapayuna, aya lapak meni retop pada meuli, bari jeung muji eta kelomna alus, aya deui padahal mah kelomna alus, cameubleu we, dua poe dua peuting ngan opat urang nu meuli, meulina, teu lemek nyarek, rajeun meuli ku kapaksa karunyaeun jeung wawuh.” Nyieun kelom ulah sagawayah, kaina kudu alus, karetna kudu ngenyod, ulah poho pakuna kudu pas makuna beh kuat ditincakeun” Bewara mah mindeng. Tapi kumaha , sakuringeun diajar keneh pisan nyieun kelom, perlu waktu lila, hanas cenah ngaheurinan lapak batur, hampura we, batur mah calakan, ari kuring bodo, rek terus we diajar, jeung moal peunggas pangharepan.
basa pepedut kasingraykeun ku balebat, sacangkir kopi luwak nyambuangkeun seungit nu kacida antebna, seungitna ngusap damis wanoja nu teu kinten manisna, lajeng kiceupna matak kabengbat nu ningalna, bari teu disarengan ku koma rema-rema lencop ngaduk sacangkir kopi luwak, hideung meles, amisna matak kareueut, mutualisme kunyem lambeyna matak kabita nu ngintel lebah rasa, gumeter ieu ilat ngararaoskeun nimatna kopi luwak kenging ninyuh anjeunna.
Jadi matak. Ulah diumbar. Saciduh metu, saucap nyata. Mun rek nganyam. Awi pibilikeun diaray heula. Pibobokoeun dihua tuluy diraut. Poma sing ati-ati. Raheut ku hinis nyanyautan. Tingsereset, nyaliara matak rangsak rasa. Piwuruk sepuh kapungkur. ( Rup buku bulukan timu tina koper butut kolong ranjang ditutupkeun. Dongeng piwulang. Mama sepuh nu mireungeuh santri nalaktak teu jumaahan. Ukur kedal ucap, "Deuleu eta santri. Minculak." Janggelek jadi monyet ).
Kiwari. Teu di abdi teu di gusti. Teu di catrik teu di resi. Kitu deui para kadi. Teu boga peurah. Cambal ku loba diumbar. Diburakeun ka mana-mendi. Kapoe-kaibun. Laas.
"Naek !", kapireng dawuh ratu ti karaton. Leos. Teuing ka mana nu nyarita.
"Turun !", para abdi dalem awor jeung sora banjir bandang nu umpalan. Nyangangang. Baha kana parentah.
( Ras inget. Poe ieu hiji April. Boa-boa ngan sakadar lalakon banyol - April Mop -. Tapi korban geus ngaleuya. )
Icih neuteup Udin salakina, neuteup panonna nu tunanetra, nu teu weleh neangan kipayah ku cara neangan nu rarengkeng urat-uratna, geus apal deui, mun salakina mawa iteuk tangtu aya panggilan pikeun ngurut pasen-pasenna. Icih ngarasa karunya awor jeung nalangsa, malahan sok ngeclakeun cimata sagala.
"Akang, katampi pisan bumela Akang ka abdi, najan teu wasa ningal endahna dunya, Akang estuning lalaki sajati nu teu weleh bumela ka anak pamajikan....", gerendengna dina wirahma kacida nalangsana nempo nu jadi salaki dugdugsek. "Pami tiasa, Icih iklas masihkeun soca abdi kanggo Akang......"
Turun tina busway, ngarérét ka juru halteu: Aya anak buhaya. Sungutna baloboran getih. Sigana mah kagencét panto halteu beus. Panonna bangun nu layu, ketugna méh teu kadéngé. Dikélék ka kantor, nitah barudak OB sina dialubaran. Waktu dahar beurang, buhaya téh geus kaciri jagjag. Keketeyepan di rohang rapat. “Pa, kanggé abdi baé? Digentosan ku saham Exxon?,” ceuk Ibu Karamoy, ti bagéan keuangan. Teu dibikeun.
Di imah, barudak pating alajrag. Pada-pada hayang mangku, hayang ngamarandian. Bubuhan buhaya keur meumeujeuhna cooeun. Buntutna can kuat ngabetrik, huntuna gé can kalaluar kabéh. Sakapeung nepi ka garelut, parebut anak buhaya.
Kituna téh teu lana. Kiwari, buhayana geus gedé, pon kitu deui barudak. Ari kuring geus teu kuat ngurusna. Ongkoh sok ngahalangan jajalaneun, sakalina rék ka cai tengah peuting gé sok rajeun tikusruk. Suku ngadon najong buhaya nu ngadakom hareupeun lawang kamar. Diiklankeun di internét, hayang dihilian ku anak merak atawa lodaya pisan. Can aya nu mairan.
Dewi Surtikanti ngadadak leuleus satuilang sandi, cisocana murubut, soanten nangisna estuning dina wirahma kanyenyerian mireng wartos carogena, beubeulahan jiwana nu didama-dama, Dipati Karna palastra di pancaka kalang Kurusetra ku pusaka nu janten raina, bantal cipruk ku cisocana.
Saleresna Dewi Surtikanti tadi wengi tos neger-neger manahna waktos carogena amitan bari nyuhunkeun pidu'ana pikeun perang tandi sareng Arjuna, nu saleresna carogena sareng Arjuna teh rai raka nu dibabarkeun ku Dewi Kuntinalibrata, namung wartos palastrana Dipati Karna ngarambah jiwana, asa dikakaya.
"Duh..., Arjuna naha salira tega mateni nu janten raka nyalira, teungteuingeun Arjuna, tega teh kabina-bina...." Dewi Surtikanti sasambat pinuh kanyenyerian, les kapiuhan, teu emut di bumi alam.
Simpe nyarengan kalara alatan tahta carogena janten korban angkara
Keureutan nu ngembang cengek. Lambey amucuy beureum-beureum jawer hayam,estu beureum lain pupulasan.Direumbeuy ku imut kanyut matak ngirut lalaki nu kurang tumut.Gilek,ngareret deet kana hate ngajojoet,numbu jajantung asa di rabut.Langgeor kahareupeun jalma loba,kabeh,mata mencrong olohok ngembang kadu."Twitt wiww" ting saruit ting kaletrak jajaka galak sinong-nong.Wanoja teu galideur, teu ieuh mirosea keukeuh leumpang ngagandeuang adu manis jeung imbitna nu eplok cendol.Reret deet di pasieup ku gelenyu nebar peurah sangkan jajaka kaleleban.
Peuting nu tingtrim. Geus saged. Lalaunan sup ka kamar. Manéhna geus tatan-tatan. Imut bari mukakeun simbut, semu ogo. Seungit kembang marengan rénghap jeung késang nu tinggarajag saawak-awak. Manéhna terus meulit, taya reureuhna, taya capéna. Késang juuh teu kaur tuus. Teu kaukur luhurna gunung. Teu kaitung sabaraha puncak nu kasorang. Pamungkas lebah janari leutik. Manéhna nguliat tuluy babatek. Teu lila amitan. Sisitna nu maruragan, robah jadi emas jeung duit gepokan, mayak dina ranjang.
Prabu Suyudana neuteup nu janten eyangna, Resi Bhisma. Manahna asa kasigeung ku pepeling nu janten ramana sangkan waspada kana kalicikan pamanna, Aria Sangkuni, pok ngawaler, soantenna teugeug kacida, "Eyang Bhisma, putra sanes teu mirosea kana wejangan salira, namung putra bumela ka Paman Sangkuni pikeun nyalametkeun aset nagara sareng bangsa, lebar temenan pami kapimilik ku Pandawa, eta numawi putra bumela sareng deuheus ka Paman Sangkuni, pami teu kitu putra moal kabagean tahta Astina"
Sakedet netra urang jadi patung
Silih tangkeup dina ponclot gunung
Ngadagoan nu rek ziarah, datangna teuing iraha
Urang teu bisa usik malik, sawatara taun
Ajeg mugurkeung dangdaunan
Jalan nu geus disorang, geus ditilepan di entep dina hate
Diduruk wanci janari, kahanjakal geus ngelun jadi haseup
Leungit, moksa, dibawa lumpat angin lilimbungan
Wayahna kudu panceg urang didieu
Mintelkeun asih nu geus lukutan, kandel ku kekebul.
Gedong partere ngajadi saksi, nalika ngedalkeun rasa ka salira. Rasa nu ngagalura minuhan dada unggal mangsa.
Gelenyu imut salira, nandakeun ngagaduhan rasa nu teu beda.
Ayeuna salira duka di mana...
Katresna nu ngancik di dada henteu suda, disimpen dina lalangit hate sampeureun jaga teuing iraha.
Ongkoh sok ribut teu puguh ari kituna mah. Baheula, tengah peuting, ngadon pahibut néangan botol. Ngaganggu nu keur lalajo mengbal. “Sugan aya botol leutik? Itu gajah rek aréwéan, aya nu pesen cimanina,” basa panto can dibuka. “Pan, harita tos dipaparin tilu losin? Piraku tos séép deui?,” bari mukakeun panto. “Aéh heueuh, nya?,” kituna téh bari terus lumpat. Teu uluksalam-uluksalam acan. Kasebelan!
Ayeuna geus datang deui. “Émang téh bingung, Jang. Gajah haji Unéd rék ngajuru deui, rék diteundeun di mana? Puguh buruan masigit ngan sakitu-kituna. Jarapah tujuh, gajah sawelas, encan éntog jeung soang?,” ceuk si Emang. Bener oge ari kituna mah. “Tos dicobian di kelurahan? Pan masih kénéh aya tegal, pimakameun? Sugan tiasa dianggé heula,” ceuk kuring.
“Aeh, enya, nya? Rék disimpen baé di Kebayoran Baru. Pan, di dinya gé lalega kénéh? Dihijikeun jeung kalkun bogana Uda Sahroni. Ongkoh teu hésé cai di dinya mah”. Mang Sukarna cengkat. Deui-deui teu uluksalam.
Tuur Kenca noel tuur katuhu bari nyarita,"Kamana wae, Lur. Lawas ti lawas asa arang tepang. Meni unggal peuting urang teh paanggang wae." Tuur katuhu sakedapan ngarahuh. "Nyeta mun rek balaka mah, uing teh teu rido pajauh wae jeung didinya", walon Tuur Katuhu bari nyegruk ceurik. Celengkeung sakadang Bujur jeung Palangkakan nyarita ampir bareng,"Gara-gara arandika duaan sok pajauh wae, kuring duaan meni ripuh pada nyiksa unggal peuting." Tuur Kenca jeung katuhu papelong-pelong, laju silih kiceupan bari arunggeuk.
Peuting isukna nu boga tuur dibawa ka rumah sakit sabab tuurna rapet teu bisa dipisahkeun deui.
Saptu, tanggal 31 Maret 2012, mobil nyuruwuk ti Nagreg ka Garutkeun, lebah wates Bandung Garut disetop ku pulisi, razia jigana mah, solongkrong pulisi geus rada kolot, nanyakeun STNK jeung SIM, lengkep, spion aya, lampu kabeh hurung, panumpang pas teu leuwih hiji ge, kotak P3K aya, na atuh bet nu lain-lain nanyakeunnana teh jiga nu dicokelan, eta nanyakeun tutup pentil ban, da enya teu make tutup pentil ban teh.
"Anda ditilang!"
Gebeg, na asa kacida teuing pulisi teh, ret kana surat tilang kudu sidang di Bale Endah, beu barabe yeuh ka Bale Endah mah, ret kana surat tilang, katempo geus kadaluwarsa, antukna lahlahan rek mere duit, mentana dua ratus rewu, tina dua ratus rewu Alhamdulillah jadi lima puluh rebu, hanjakal tah kabeh pulisi nu ngarazia teh ngaranna katutupan ku rompi, jadi teu nyaho ngaranna.
Manawi kaaos ku Bapa Kapolda, bade usul supados pulisi nu ngarazia teh ulah nganggo rompi, supados gampil ngalaporkeunnana.
Sajam leuwih dua puluh menit. Wegah kudu ngitung sésa angka nu nyayang jeroeun jam. Opan ngerelep deui. Leuwi gomong. Tempat demit. Pangulinan Onom. Mun pareng usum halodo, sok jadi lahan ngebak. Nu tarapa jul-jol, ngaraji silib. Duka saha mimitina. Saprak Opan ngadadak beunghar alatan resep nyepi lebah dinya.
Pucunghul, sirah Opan. Lep deui. Leuwi ngucibek. 'Cakakak' sora nu seuri teuing di mendi.
Lukut ngahunyud di jero mastaka. Pajeujeut jiga runtah Citarum anu kabawa caah. Leng! Leng! Buuk dijenggut satakerna.
Subuh-subuh Ma Irah geus hudang terus solat subuh. Keur sujud manehna ngadenga siga aya nu ngear, sora orok ceurik
Solatna jadi ebat da eta sora kadengena beuki tarik. Jadi manehna teu carekna keur atahiyat ge digancangkeun. Sok mukena disisi ranjang. Bari rada rungah-ringeuh manehna ngadedengekeun eta sora nu ngear. Bari rada sieun
manehna mukakeun selot panto kaluar. Asa muringkak bulu punduk lantaran malem Jumaah kamari, barudak sa erte ribut majar aya sora nu seuri ngahihih tapi sorana leungit luhureun tangkal caringin... teu jauh ti imahna !
" Boa-boa ieu oge sora Kunti nu kamari." pikirna.. Tapi poe geus bray-brayan..
Bray panto muka , manehna nempo aya nu ngagoler di tepas imahna. Siga aya buntelan ! Pek di sidik-sidik.
Buntelan usik, kumanehna disampeurkeur... ' Naha bet aya nu usik ?"
Geuning orok beureum keur ngear ceurik siga nu lapareun. Bungkusan dirawu, pluk aya nu murah. manehna apal eta tulisan anakna Satja nu keur kuliah di Bandung.
" Ema Satja titip ieu budak anak abdi "
Ma Irah ngarawu buntelan orok mani tipepereket ,cipanona ngeclak kana pipi orok nu masih beureum keneh
Hanca lumampah ngadadak kandeg alatan dampal suku asa baal lain lumayan, jalan kahirupan asa can kasawang alatan mangmang, sagalana asa nyorangan, kasimpe hate ngadadak suwung tina galindeng halimpu, cahya ngadadak surem, sawangan beuki reyem-reyem, unggal harepan maluguran, tingkoleang, sungkawa lain meumeueusan alatan karajam ku kasangsaraan
"Dor...dor...dorr!!!", sora pestol jeung bedil patembalan di tengah pacampuhna jalma nu keur ngalumbar amarah. "Esbeye... turun.... turun.... turun!!!", demonstran pating corowok bari ngarubuhkeun pager gedong DPR. Mahasiswa jeung masyarakat babarengan ngayakeun aksi penolakan kenaikan harga BBM. Orasi nu panas nyundut kasumangetan jeung ngagedurkeun amarah dina dada. "Naekkeun harga BBM sarua jeung maehan rakyat!", saurang orator nyorowok dina luhur kap mobil plat beureum. "Tolong anda semua tertib dan melakukan aksi sesuai aturan", ceuk Komandan Pulisi make megapon. Raeng nu aksi nembalan, "Huuuuhhhh......!" Antara nu ngamankeun jeung nu demo akhirna silih dorong, silih sered, silih carekan, silih tonjok, silih babuk, jeung silih tajong. Sababaraha urang pendemo nu dianggap ulon-ulon ditarewakan bari digebugan kawas ka bangsat hayam. Ieu nu disebut nagara demokrasi teh???
" Mana kopi keur uing teh! " Suhad ngagorowok ka pamjikanana anu keur ngangsurkeun suluh Jongjon naheur cai rek nyieun kopi keur salakina. Nyaho salakina ari aya kahayang kudu pok torolong. Keur ngucurkeun cai kana kana gelas balimbing. salakina tulak cangkeng tukangeunan; " Gancang!, mani hararese pira ge menta kopi ! " Nu keur nyicikeun cai ngalieuk. Sok cikopi dina dipan nu sok dipake ngariung dahar tiluan jeung anak manehna si Ato.
Karak oge saregot. Aya nu neunggar sirahna. Gelas luncat tina leungeunna. Bru manehna ngajoprak kana dipan reod. Kakarak rek kuniang hudang. Jebet deui sirahna dibabuk ku pacul ku anak terena si Ato. Kusek Suhad ngusek, teu hudang deui.
Isuk-isuk harita, Indung jeung anak ngagali dapur nu memang can di semen, mangrupa taneuh keneh. Suhad ngaringkuk lengkep jeung baju dinesna paranti digawe jadi kuli bangunan di kota.
Salembur teu aya nu leungiteun Suhad lila teu katembong teh.Teu jadi kapanasaran da ceuk pamajikanan jeung anak terena, manehna jadi Tekawe di Malaysia.
Asa kamari milih Walikota téh, teu karasa. Ayeuna geus rék Pilkada deui. Geus rék milih Walikota deui. Kudu milih saha, kudu milih mana? Kabéh gé sigana tukang wadul wungkul. Buktina kamari, basa manéhna ku uing dipilih. Jangjina, rék ngaspal jalan. Gening nepi ka ayeuna, manéhna rék nyalonkeun deui. Jalan nu ka lembur uing, masih kénéh siga liang jaér. Jangji naon deui tah nu rék diburakeun ku manéhna ka rahayat? “Badé atuh nyalonkeun?” Haréwos pamajikan ti tukang, bari song ngasongkeun koran jeung cikopi. Enya, mun teu ras mah, aya partéy nu ngusung jeung loba jelema nu ngadukung, éréklah uing mah. Nyaan. Kudu ku uing meureun sigana dipingpinna kota téh. Da uing mah éstu rék ngaronjatkeun kahirupan rahayat. Lain rék korupsi. “Kantun atuh ari tos buleud mah, ngan kadé wé kedah émut!” Témbalna deui, bari sura seuri. Heueuh kétang asa kaingetan, rek nyalonkeun kumaha, kapan uing mah izasah SMA-na ogé palsu.
Kalangkang datang. Ngetrokan panto. Nanyakeun, naha Uing geus paeh . " Siga nu katingali ku anjeun !" .Tembal Uing padu engab. " Sakedap deui , ketang ! ". Ceuk beker bari ngajebian . Hareupeun kaca eunteung, nu ngabagug di juru kamar. Uing anteng ngahuleng. Neuteup beungeut haropak nu pias, tanding kapas. Uing ngarasa nyawa siga geus leungit. Tapi rarasaan teh ngiles deui sagancang waktu datangna. Rikat, ngarawel karep. Menerkeun kerah baju. Panto kamar di buka. Laju ngalengkah neruskeun hirup. Bareng jeung liwung.
“Eureun! Rék ka mana manéh?” cék pulisi Dalmas bari ngarogokkeun awi kana dada éta pamuda.
“Rék ka mana cék ilaing? Sidik déwék mah rék ka ditu tuh. Rék ngadeukeutan gedong DPR,” pokna téh teu éléh sentak.
“Éta naon dina leungeun manéh? Rék ngarogahala anggota déwan manéh téh? Kadieukeun!”
“Ieu? Cék ilaing déwék rék ngarogahala anggota déwan ku barang kieu patut? Boga uteuk teu ilaing téh?”
“Kuring teu percaya. Pasti manéh rék gawé deleka!”
“Mun ilaing cangcaya, hayu tuturkeun déwék.”
Si pamuda tuluy ngagedig ngadeukeutan wangunan gedong DPR bari dituturkeun ku sababaraha pulisi. Basa ngaliwatan balong aér mancur, manéhna méngkolkeun léngkahna, laju cinutrung na sisi éta balong. Barang jiga jeujeur awi nu titatadi dikeukeuweuk téh tuluy dilelempeng. Belewer wé bola kenurna dialungkeun ka tengah balong.
“Di dieu loba laukna, lin?” pokna téh bari ngalieuk ka pulisi-pulisi nu ngajaranteng tukangeunana.***
Hapenten abdi Teh, tos hianat, margi situasina henteu tiasa disinglar. Unggal Kang Sarman dongkap ti padamelan paromanna tara berag; anjeunna sok langsung ka kamer nemonan Teteh nu ngagoler teu walakaya. Upami lapar sok ngahaja tuangna di kamer bari ngahuapan Teteh. Satia pisan Kang Sarman teh, dugi ka sadaya kaperyogian Teteh anjeunna langsung nu ngaladosan upami kaleresan nuju aya di bumi mah. Wios gaduh bojo struk ge teu unggut kalinduan, teu weleh tulaten. Mung basa Kang Sarman udur, malih teu tiasa cengkat-cengkat acan, abdi nu ngaladosan anjeunna. Waktos salirana panas, ku abdi dikompres mastaka. Harita Kang Sarman beunta, naroskeun Teteh, tapi bari teu sadar anjeunna nyepeng tangan abdi. “Hatur nuhun, geulis,” cenah bari ngorejat teras ngaraih sirah abdi, ngesun taar, teras kana damis. Abdi teu walakaya nandangan gumuruhna hate Kang Sarman nu lapar ku kadeudeuh. Saterasna Teteh ge tos tiasa ngabayangkeun naon anu kajantenan salajengna. Hapunten Teh, abdi tos hianat ka nu jadi lanceuk.......
Asa boga dosa kuring mah! Komo ka Anak-Pamajikana anu baregung ngageuyeunggeung kaserang kasakit. Tapi ari ka Manehna baheula mah! Aya resep aya karunya kuring teh. Enya resep jeung karunya waktu keur nyugemakeun kasenengna, anu kerep, euweuh kaseubeuh dina nedunan kahayangna. Asa kasanjung kuring mah! Asa di nomor hijikeun, dipikabutuh ku Manehna teh. Da eunya mani saregep pisan dina mikaresep ka diri kuringna. Eta we sanajan keur heurin usik dina jero Angkutan kota atawa Beus, da mani embung lesot nyekelan kuring. Ceuk nu bohong tea mah! Mending manggihan kuring, bae teu dahar sapoe ge! Kiwari mah ukur bati nineungna! Enya saprak Manehna wawuh ka Dokter Manis hiji rumah sakit. Malah nyeredet jeung tibelat, mun ngadenge sora wijaksana Manehna keur mapatahan anu jadi Adina, anu keur ngalalanyah mikaresep ka diri kuring. Basana Teh, "Omat montong ngadeukeutan anu tara ngaroko, da haseupna leuwih bahaya ka maranehna mah, ties!"
Boa nu disebut demo teh ajen kaendahan tina kasieun jeung keclak cimata nu marengan seuneu nu ngabebela jeung ngelunna haseup ditengah-tengah riweuhna ieu nagara nu teu weleh nyemprotkeun gas air mata, tingbeledagna pelor karet, neretetna tarompet pahlawan geus disiapkeun pikeun mahasiswa nu palastra, tapi saha pahlawanna jeung saha musuhna?
Ah, boa lain eta, tapi demo teh geus dianggap kaendahan tina kiruhna jiwa nu keur kumawasa bari pinuh ku napsu nyangking tahta, kahormatan, rajakaya jeung citra.
Geura bandungan ku sarerea, mahasiswa nu jaradi pahlawan balarea, tingcoorowok nolak kahayang pamarentah nu rek ngakaya rayat, teuteupna seukeut, ngagedurkeun seuneu nu ngabebela dibarengan ku kateuneung ludeung.
Kareueus ngeusian dada, beureumna getih malur raga, burahay ngadadak nyaput ieu nagara ku kaunggulan, ku jerit kanyeri jeung kareuwas alatan gegebegan ku nu amarah nu ngajomantara ka uwung-awang, matak torek kana ceuli balarea.
Ah, boa enya nu disebut demo teh endah kacida, sabab nyipta ieu nagara jugala teh teu aya basa nyaram, sabab demo teh dianggap sandiwara nu geus jadi rutinitas kahirupan ieu bangsa, enya, sabab nu disebut demo geus jadi bagian tina kahirupan ieu bangsa
Poe minggu isuk-isuk, si mamah tos ambek-ambekan. Sadayana kacarekan, teu aya nu kalewat.
"Kabehannana narambleg we na tivi," Mamah nyarios sabari sasapu, "cing atuh bantuan kolot ari poe minggu teh."
Barudakna agger narambleg.
"Ke Mah, ieu rame film kartun."
"Terus we gugulung film teh. Angursi seuseuhan seragam jeung sapatu." Si Mamah masih sasapu, rada jauh ti barudak.
"Ari si Papap ka mana?" Mamah neruskeun.
"Duka."
"Buru atuh gera beberes, piraku kudu ku indung wae beberes teh."
"Muhun. ke antosan sakedap deui." barudak ngajawabna pikasebeleun si Mamah.
JEPRET. colokan tivi dicabut ku Mamah. barudakna kabeh cing laleos. Nambleg deui na hape, teu beberes.
Rebun-rebun kuring geus indit. Kaperluan keur ngala lauk geus disiapkeun. Saleunjeur awi panjang tilu meter, anak meri jeung koja paranti nyimpen hasilna. Jog, ka pasawahan. Anak meri anu ditalian kana awi dikencarkeun. Sulukat seleket, dina leutak sawah anu masih kacaian. Cop, anak lauk beunang, dikempet dina sungutna. Teu aniaya kanu jadi dunungan. Panon poe, teu karasa geus nongtoreng dina embun-embunan. “Geus waktuna urang reureuh, brad!” melong ka anak meri. Kusiwel, dua anak lauk dikaluarkeun tina koja. “Yeuh bagean maneh!” teu loba protes, buru-buru dihakan. “Nuhun brad, rada mundel hasil poe ieu mah!” serebung haseup kawung, maturan lengkahna balik… *1.
Jeger..jeger. Dua kali. Pelor karet ti Pasukan Anti Huru-hara nenggel pisan kana pingping jeung tonggongna. Disalemetkeun kuduaan babaturanana. Dibawa ka tukangeun kantor Angkatan Laut. Pas hareupeun Gedung DPR. Jigana lamun henteu kaburu, boa bobor karahayuan. Taun 1998 kuring milu abring-abringan. Bari gogorokan "Reformasi...Reformasi..Reformasi.."
Tanggal 28-29 Maret, opat belas taun ti harita. Ningali mahasiswa ngalabring deui. Rongkah, mani aya mobil didurukan sagala. Ayeuna mah ningalina ti Gedong sabrangeun Kantor Angkatan Laut. Asa keuheul jeung cua.
Kapeung sok humandeuar, naha leres tiasa nyerat fikmin anu hade, anu kaaku ku jagad. Kapan rumaos bekel Sundana oge minimalis. Pedah kapungkur sok macaan Mangle. Salangkungna digali tina pengalaman diri. Duka tah, mung seja ngiring, manawi kaaos weh tos pirang2 nuhun. Aya bekelan pun bojo, kamus Sunda-Indonesia ti Pustaka Setia. "Ulah sok ngalamunkeun diri atuh bah, lamun teu mampuh nya entos." Wew hehe, piraku keur ki Sunda anu teu weleh dipicinta, matak eleh deet kituh.
Lamun kongang mah hayang nyentak bari tipopolotot. Na masih keneh kitu babasan "Lamun bisa hese, naha make dibabarikeun?". Asa zaman Firaun naik Volvo keneh. Urusan Surat Izin mani pabaliut. Genep meja, hartina aya genep amplopaneun. Jaba kudu depe-depe. Ceuk paribasa mah kudu sinembah.
Barang manehna kaluar ti kantor instansi tea, gorowok nyentak ka pagawena.
"Anterkeun aing balik..euy. Awas siah lamun telat, ulah sambat kaniaya.."
Geus jeneng Raja deui ayeuna mah aing teh..!!
Sumpah..., hate mah sono. Matak tipeuting sok nyaring bae ge. Sms osok ngetik mah, ngan tara dikirimkeun. Bae ah...! Kajeun hate lamokot getih, tibatan ngabeubeutkeun harga diri.
Tengah peuting, basa kuring jeung pamajikan keur sibuk di jero kamar, kadéngé gorowok si bungsu bari ngetrok panto “ Ayah...! Bunda...! Buka atuh pantona, tong dikonci waé!” Pamajikan némbalan “Kéla Adé, Bunda jeung Ayah nuju badami,” Teu sabaraha lila, kadéngé deui sorana “Ayah! Bunda! Buru baca tah surat handapeun panto!” Kuring eureun heula tina kasibukan, turun tina ranjang, nyokot surat nu ditobroskeun ku Si Adé ti handapeun panto. Éta surat dibaca kuduaan “Keur nyarieun budak, siah nya? Sok atuh lajengkeun, sing tumaninah” Kuring jeung pamajikan silih pelong bari nahan seuri. Pamajikan nyieun surat deui, laju ditobroskeun ka handapeun panto “Ade, baca tah surat balesan ti Bunda.” Ceuk pamajikan. Teuing naon eusi suratna?
Era ku ieu raga, teu weleh icikibung dina dosa, mandeg hanca lumampah, ngaran geus ceda alatan teu bisa nyepeng amanah, antukna sirna sagala rupana, bari leungiteun titi mangsana. Horeng, ieu raga teh lain manusa nu teu weleh nyandang asma, sabab ieu raga geus dipencugan ku dosa pikeun neangan jiwa amanah nu geus sirna, nu aya tinggal kaera ngabalur ngaran nu geus ceda.
Basa suku mimiti nincak Jakarta, sajongjonan hareugeueun, kudu kumaha nya peta, geuning neangan gawe teh hese, horeng datangna ka Jakarta teh ngan saukur nambahan kabingung, alatan kuring geus aya dina daftar pangangguran
Kolebat!!! Anjeun imut dina kongkolak panon. Leng, karasa lieur, peureum. Anjeun ngabalieus. Nukangan. Gelenyu deui imut bari malikeun awak. "Kang, abdi sono!", ngaharewos. "Aduh, akang ge sami!", walon kuring haroshos. "Naha atuh teu kersa wakca?", cipanon ngeyembeng marengan geterna asih. Galeong... rasa asih tibeubeut kana bantalan mangjuta rasa.
"Anaking...." ceuk Apa kacida dariana. "Hirup mah tong sok ngabanding-banding jeung nu sejen, mun urang ngabanding-banding kahirupan sorangan jeung nu sejen, sok komo mun urang teu weleh tanggah ka sadapan, boa hirup teh bakal sedih jeung frustasi. Hirup mah kudu bisa tumarima kana naon nu geus katarima, malahmandar warna-warni katumbiri teu weleh katempo endah salalawasna..."
Ngabelegbeg, estuning mongkleng dina hirup jeung kahirupan sanggeus anjeun ngebruskeun ka jungkrang longkewang nu pinuh ku cucuk rungga, taya jerit, estuning simpe, najan ceurik balilihan bari ngeclakeun cimata getih, geus taya gunana.
Hirup jeung kahirupan behna mah ngan saukur mura-murakeun peurah nu mawa palastra ka balarea, sabab salaksa beurit teu weleh pesta luhureun panggung sangsara raga, balakecrakan bari ngorowotan daging bari nguyupan getih nu karasana gurih bari ngarikeun tulang-taleng.
Nyeri, peurih ngaruksak ngaraksuk lir cucuk, hanjakal taya nu mirosea, cimata ngadadak saat, kahanjakal geus taya gunana alatan nu disebut sorga ngan ukur carita maranehannana.
Duh, kunaon aranjeun bet tega ngagebruskeun balarea kana petengna mongkleng?
Atawa aranjeun teh geus leungiteun rasa nepi ka tega ka ratusan juta jiwa ngoleang ka lebah jungkrang nu peteng mongkleng?
Balik karyawisata ti Jogja muka SMS ti neng Tina, ceu teu acan aya pengumuman tèh da nu abdi teu aya yahoo na, cobi atuh tinggali ku euceuh bilih di euceu mah aya.
Kuring ngotètak babawan ti Jogja, tapi da kabèh barang nu kuring wungkul. Tuluy kurah - korèh ka kolong mèja euweuh deuih. Si cikal nu titadi keur ngoprèk komputer nanya," mamah tèh milarian naon?"
"Ieu tèh bisi kabawa yahoo nu bu Tina", ceuk kuring kalem. Na ana barakatak tèh budak seuri ,"Mamah sing di pilari di sakuring bumi gè moal kapendak da Yahoo mah ayana dina internet", ceuk si cikal bari nembongkeun nu ngarana yahoo ka kuring.
Tapi dasar nu embung di sebut bodo sorangan. Isukna kuring ngetès cing sabaraha urang nu sarua beletna jeung urang. Barang datang ka tempat pagawèan papanggih jeung haji Titi tuluy kuring ngetèst ," dupi ceu haji tos kabagi yahoo ?"
Haji Titi ngajawab,"teu acan ayi jigana mah ieu di dusan kènèh ." Pelendung irung kuring bungah ,sarua eung teu nyahona jeung uing. Tuluy nanya ka nèng Ina ,"Nèng ari ku pa kapala geus kabagi yahoo?" "Kutan pa kepala ngabagi yahoo, ih sinarieun si pedit berèhan ",ceuk nèng Ina bari jebi. Aya nu mangkak na hatè euh...geuning aya kenèh nu sarua teu nyaho na jeung kuring, ngabeberah manèh .
-
Bismillah nu jadi sekar pangiring catur.
Sangkan jadi panganteur rasa.
Nu jadi sarining qolbu.
Tarate hate malati ati.
Sangkan jadi pangemut.
Aworna kedal,ucap jeung a'mal.
-
Haturan baraya sadaya.
Mugia ginanjar kawilujengan.
Sakali bohong asa meunang. Dua kali corengcang nu percaya. Nu katilu lain bohong, leuheung ukur meunang wiwirang. Ngababatang jadi bugang.
Satutasna maca fikmin Maya Dewi nu judulna "alesan" Raden Abimanyu nu oleng panganten keneh jeung Dewi Utari ngahuleng, jadi inget ka Raden Lesmana Mandrakomara nu nga SMS ka Dewi Utari, cenah antara Abimanyu jeung Utari teh bedana jauh mela-melu, boh dina gaulna boh dina sagala rupana. Enya eta Raden Lesmana Mandrakomara, naha bet ngabanding-banding dirina jeung pamajikannana, padahal lain urusan manehannana, jiga aya maksud sejen. Abimanyu ge nyaho mun Raden Lesmana Mandrakomara teh micinta Dewi Utari nu ayeuna geus jadi prameswarina, tapi kunaon bet nga SMS nu eusina kitu, atawa memang Raden Lesmana teh hayang ngabengkahkeun rumah tanggana kitu. Abimanyu ngarenghap, teu ngarti kunaon Lesmana bet nga SMS kitu. Raden Abimanyu nu tadina simpati ka lanceuk misanna ngadadak robah saratus dalapan puluh darajat jadi antipati alatan rumah tanggana nu karek diwelah teh asa dihihileudanan.
(REVISI)
Hatur nuhun Ka Kang Irman Dimyatie kana koreksina
Aya ombak Pangandaran dina dadana
neumbragan hatena teueureun-eureun
aya sono anu nyoso
aya asih dina galih
duka kasaha
duka dimana
nunyaho ukur hatena
ombak ngagulung nyuruwuk
purai maseuhan basisir
Satutasna maca fikmin Maya Dewi nu judulna "alesan" Raden Abimanyu nu oleng panganten keneh jeung Dewi Utari ngahuleng, jadi inget ka Raden Lesmana Mandrakomara nu nga SMS ka Dewi Utari, cenah antara Abimanyu jeung Utari teh bedana jauh mela-melu, boh dina gaulna boh dina sagala rupana. Enya eta Raden Lesmana Mandrakomara, naha bet ngabanding-banding dirina jeung pamajikannana, padahal lain urusan manehannana, jiga aya maksud sejen. Abimanyu ge nyaho mun Raden Lesmana Mandrakomara teh micinta Dewi Utari nu ayeuna geus jadi prameswarina, tapi kunaon bet nga SMS nu eusina kitu, atawa memang Raden Lesmana teh hayang ngabengkahkeun rumah tanggana kitu. Abimanyu ngarenghap, teu ngarti kunaon Lesmana bet nga SMS kitu. Raden Abimanyu nu tadina simpati ka lanceuk misanna ngadadak robah saratus dalapan puluh darajat jadi empati alatan rumah tanggana nu karek diwelah teh asa dihihileudanan.
Luut-leet keseng ngagarajag dina awakna, bujurna gutak-gitek teu puguh rasa. Erni ngarasa helok jeung bingung, aya rasa aneh sumeleket, nikmat nu ngandung misteri. Unggal paadu teuteup jeung Cep Odang nu terus imut, rasa aneh beuki rosa. "Naha kunaon atuh aing teh?", batinna ngagerentes bari terus ngado'a muntang ka Nu Maha Kawasa. Can ge tamat maca do'a, ngadadak Cep Odang ngajerit maratan langit ngoceak maratan jagat. "Ampuuuuun..... panassss.... panasssss...!!!", ceuk Cep Odang bari kekerepengan laju lumpat duka rek kamana....
Pikeun Prabu Yudistira, raja nagri Indraprahasta nu mentingkeun citra dirina, ngaran si Cepot estuning dipikagigis pisan. Lain, lain gigis ku kasaktiannana, atawa gigis pedah beungeutna beureum euceuy, tapi gigis ku teuneung ludeungna dina nyoarakeun bebeneran jeung kaadilan. Komo sanggeus si Cepot umajak ka balarea mah, umajak nu dibewarakeun di media masa, kayaning majalah, koran jeung media elektronik swasta mah, Prabu Yudistira gegebegannana lain lumayan deui alatan naekeun BBM bari teu nempo kayaan rayat keur sangsara. Teu rek gegebegan kumaha tuda, eusi bewarana estuning matak rerempodan. Prabu Yudistira gawena hulang-huleng. Bari ngarenghap, Ingkang Sinuhun Prabu Yudistira maca bewara si Cepot dina koran mingguan Tumaritis nu eusi bewarana kieu:
"Ka rayat sanagri Indraprahasta nu hayang umroh atawa nu nu rumasa can kataekan umroh dina tanggal 1 April 2012, simkuring umajak sangkan milu demo naekna BBM ari susunan acarana:
1. Thawaf di Bunderan Indraprahasta (HI)
2. Sa'i ke karaton Indraprahasta
3. Jumroh (maledogkeun batu) ka karaton Indraprahasta
Mugia numarilu kana ieu demo diduakeun sing janten demonstran nu mabrur"
Reueuk rumeuk dina eunteung, semu keueung semu nineung, lalakon katukang-tukang, atra narembongan.Saparat jalan kahirupan kudu tumanya ka diri, bener teh ceuk urang, atawa salah teh keur batur?
Tengah peuting hp ngageter dina jero pésak calana. Kusiwel dikodok. Gening aya sms. Lalaunan, bray dibuka. “Jungjunan.., naha bet asa bénten ti sasari! Abdi sono ka akang. Tapi naha akang siga nu teu maliré kana katresna abdi. Asih abdi mung kanggo akang nyalira.” Pokna.
“Deudeuh teuing Enung pupujaning ati. Hampura akang. Sanés akang teu nyaah ka Enung. Tapi Akang alim midua haté.”


text:
W
W nyaéta hurup Latin modérn anu ke-23. Dina basa Indonésia, hurup ieu ngaranna we, sedengkeun dina basa Inggris ngaranna double-u ( /ˈdʌbəljuː/, /ˈdʌbəjuː/, /ˈdʌbəjə/, atawa /ˈdʌbjə/; loba: double-ues).[1] Dina basa Jermanik séjénna, kaasup basa Jerman, hurup ieu dilafalkan kawas hurup V dina basa Inggris ([v]).[2] Dina basa Spanyol Amérika Latin, hurup ieu disebut doble ve, sarta dina basa Spanyol disebut uve doble, sacara harfiah duanana hartosna double vee, 'vi dobel'.[3] Dina Alfabét Fonétik Internasional, hurup W ngawakilan sada konsonan hampiran wiati-wiati tukang terbibirkan bersuara.
Sajarah[édit | édit sumber]
Wangun hurup W dina dasarna mangrupa dwihuruf VV. Hurup V asalna ti hurup upsilon dina alfabét Yunani. Upsilon asalna ti hurup Fénisia waw, anu asalna ti hurup Proto-semitik kalayan fungsi anu sarua. Saéstuna waw melambangkan sada /v/, tapi bangsa Yunani mengadaptasinya pikeun lambang sada /u/. Ku bangsa Romawi, wangun upsilon dirobah jadi V tapi peunteun sadana tetep dibéla (/u/).
Sada /w/ (dieja ‹V›) sarta /b/ (dieja ‹B›) dina basa Latin Klasik ngembang jadi sada konsonan desis dwibibir bersuara (/B/) antara sada vokal dina basa Latin Mimiti Jaman Pertengahan. Ku alatan éta, ‹V› henteu deui melambangkan sada konsonan hampiran wiati-wiati tukang terbibirkan bersuara (/w/) dina fonologi basa Jermanik.
Saterusna foném /w/ dina basa Jermanik ditulis ‹vv› (v anu didobelkan), atawa, sarua kalayan (‹u› jadi béda ti ‹v› dina mangsa Modérn Mimiti) ‹uu› (u anu digandakan) dina abad ka-7 atawa ka-8 ku para juri tulis basa Inggris Kuna sarta basa Jerman Hulu Kuna.[4] Sabalikna, dina alfabét Goth dipaké hurup Y (upsilon) ti Yunani pikeun sada anu sarua.
Ti dwihuruf ‹uu› éta pisan ngaran "double U" di mangsa kiwari asalna. Dwihuruf éta biasana dipaké dina éjahan kecap-kecap basa Jerman Hulu Kuna, tapi ngan boga sipat sporadis dina basa Inggris Kuna, anu biasana ngagunakeun hurup Rune wynn (‹Ƿ›) pikeun ngawakilan sada /w/. Dina basa Inggris Pertengahan mimiti, teu lila sanggeus Penaklukan Normandia di Inggris dina abad ke-11, ‹uu› jadi kaceluk sarta dina warsih 1300-an, dwihuruf éta ngagantikeun pamakéan wynn umumna.
Ortografi basa Inggris Modérn sacara historis masih konsisten kalayan ortografi basa Britania (Welsh, Kernowek, Kernowek) anu pamustunganana dicokot ti basa Latin, sarta béda kalayan tatanggana anu hiji benua, kawas Perancis sarta Jerman anu ngagunakeun double vee.
Wangun ti dwihuruf ‹vv› jadi hurup ‹w› anu béda lumangsung sacara bertahap, sarta kasampak écés dina abecedarium, pengurutan eksplisit sakumna hurup individual. Hurup éta dianggap minangka hurup anu béda dina abad ka-14 dina ortografi basa Inggris sarta Jerman Pertengahan, sanajan karasaeun deungeun sarta henteu dianggap minangka bagian ti alfabét Latin anu saéstuna, kawas anu diungkabkeun ku Valentin Ickelsamer dina abad ka-16, anu humandeuar yén:
- "w anu awon, kaceluk sacara négatif sarta henteu dipikanyaho yén loba jelema anu nyaho ngaran atawa bentukna, lain pikeun jalma-jalma anu hayang jadi ahli basa Latin, alatan maranéhanana henteu merlukeunana, lain ogé urang Jerman, komo guru di sakola henteu weruh naon maksudna atawa kumaha nyebutkeunana; sawatara nyebutkeunana we, [... anu séjén] nyebutkeunana uu, [...] urang Swabia nyebutkeunana auwawau[5]"
Dina basa Jerman Hulu Pertengahan (sarta meureun geus aya dina ahir Jerman Hulu Kuna), foném Jermanik Kulon /w/ diréalisasikeun jadi [v]; mangka ti éta ‹w› di Jerman ayeuna melambangkan sada [v]. Euweuh béda fonologi antara [w] sarta [v] dina basa Jerman sarta sada [w] masih kadéngé sacara alofon dina ‹w›, hususna dina kluster ‹schw›, digigireun [kw] dina ‹qu›.
Dina basa Walanda hurup éta jadi lambang konsonan hampiran bibir-huntu (/ʋ/; pengecualian dina kecap-kecap kalayan -‹eeuw›, dibaca [/eːB/], atawa diftong séjénna anu ngandung -‹uw›). Sacara dialek, dina sagala rupa wewengkon penutur basa Walanda kawas Flanders sarta Suriname, pelafalan /B/ dipaké saban waktu.
Pamakéan[édit | édit sumber]
Ngan aya sawatara basa Éropa mangsa kiwari anu maké hurup W dina kecap-kecap aslina, nyaéta basa Breton, Frisia, Inggris, Jerman, Jerman Hilir, Kashubia, Kernowek, Polandia, Walanda, Wales, sarta Walloon. Dina basa Inggris sadana /w/, dina basa Jerman sarta Polandia sadana /v/ (basa Poland maké hurup Ł pikeun /w/), samentara dina basa Walanda sadana /ʋ/. Basa Wales sarta Kernowek ogé maké hurup W pikeun nandakeun sada vokal sarta konsonan, tapi henteu kawas basa séjénna, maranéhanana ngagunakeun W pikeun melambangkan vokal /u/ anu pageuh pakait jeung konsonan hampiran /w/. Basa Inggris ogé ngandung sawatara kecap-kecap dimimitian kalayan w henteu diucapkan saméméh pelafalan r (dina sawatara dialek), sésa basa Anglo-saxon anu melafalkan w: wreak, wrap, wreck, wrench, wroth, wrinkle, sarta sajabana.
Dina Alfabét Fonétik Internasional, /w/ melambangkan konsonan hampiran wiati-wiati tukang terbibirkan, nyaéta kawas "w" dina kecap "wayang."
Dina basa Arab, "W" dialihaksarakan ngagunakeun hurup kadua ti ahir abjad, و (wau).
Basa Bélarusia ngagunakeun analog "W", "Ў", dilafalkan kawas /w/ dina basa Indonésia.
Dina alfabét basa Finlandia, "W" ditempo minangka variasi ti "V" sarta lain hurup anu béda. Hurup éta diaku sarta masih dipaké dina sawatara éjahan ngaran-ngaran kuna, mencerminkan standar éjahan Jerman saméméhna, sarta dina sawatara kecap serapan. Dina kabéh kaayaan hurup éta dilafalkan /v/.
Basa Jepang ngagunakeun "W", dibaca [daburu], minangka idéogram anu bermakna "dobel".[6]
Dina sistem tulisan kalolobaan basa-basa Roman mangsa kiwari (kajaba di panungtung Perancis Kalér sarta basa Walloon), W arang dipaké, sarta mindeng kapanggih dina ngaran-ngaran deungeun sarta kecap-kecap pinjaman (le week-end, il watt, el kiwi). Waktu éjahan pikeun sada /w/ dina kecap-kecap pituin ti basa kasebut diperlukeun, éjahan ti alfabét Latin aslina, kawas V, U, atawa OU, bisa dipaké ngagantikeunana. Hal anu sarua kapanggih dina alfabét basa Denmark sarta alfabét basa Swédia, unggal nepi ka warsih 1980 sarta 2006, waktu hurup éta sacara resmi diaku minangka hurup pangsoranganna.
Hurup W ogé dipaké dina sawatara cabang élmu pasti. Dina Kimia, W nyaéta simbol kimia pikeun Wolfram (Tungsten). Dina Fisika, W (hurup badag) dipaké minangka simbol usaha sedengkeun w (hurup leutik) simbol beurat.
W mangrupa singgetan ti unit daya dina sistem Hijian Internasional: watt.
Kode komputasi[édit | édit sumber]
Tempo ogé[édit | édit sumber]
Catetan suku[édit | édit sumber]
- ↑ "W" Oxford English Dictionary, 2nd edition (1989); Merriam-Webster's Third New International Dictionary of the English Language, Unabridged (1993).
- ↑ Tempo lema W di Wikikamus nurutkeun pelafalan basa Jerman.
- ↑ Tempo lema W di Wikikamus nurutkeun pelafalan basa Spanyol.
- ↑ Oxforddictionaries.com
- ↑ "arm w ist so unmer und unbekannt, dasz man schier weder seinen namen noch sein gestalt waiszt, die Lateiner wöllen sein nit, wie sy dann auch sein nit bedürffen, so wissen die Teütschen sonderlich die schlmaister noch nitt was sy mit im machen oder wie sy in nennen sollen, an ettlichen enden nennet man in we, die aber ein wenig latein haben gesehen, die nennen in mit zwaien unterschidlichen lauten u auff ainander, also uu ... die Schwaben nennen in auwawau, wiewol ich disen kauderwelschen namen also versteh, das es drey u sein, auff grob schwäbisch au genennet." cited after Grimm, Deutsches Wörterbuch.
- ↑ No-sword.jp


text:
Sabenerna mah urang teh geus hoream tulas tulis di blog, horem pustang posting di media sosial, tara aya nu merhatikeun.
Sabenerna mah urang teh teu bisa nanaon, ngan bisa gogoleran bari ngopi jeung udud.
Sabenerna mah urang teh hayang boga pamajikan, tapi hoream bobogohan, teu boga duit, teu boga kawani.
Sabenerna mah urang teh hayang jadi petani, tapi hoream bebelokan di sawah jeung sieun oray kadut.
Sabenerna mah urang teh hayang pisan jadi jelema soleh, getol solat, getol ngaji. Tapi hoream ka cai na.
Sabenerna mah urang teh hayang ngarantau jauh ka luar negri, tapi hayang jeung abah jeung si lingga, si tio ge ajakan.
Sabenerna mah urang teh ngora keneh, tapi geus loba huis jeung tara mandi, jadi kokoloteun.
Sabenerna mah urang teh kasep, tapi euweuh nu bogoheun, jadi goreng.
Sabenerna mah urang teh hayang hirup ti beurang, tapi sok hese sare ti peuting.
Sabenerna mah urang teh parusing, tapi mbung mabok, sieun utah.
Sabenerna mah urang teh jenuh, tapi teu bisa represing ka gunung atawa ka laut, da euweuh baturna.
Sabenerna mah urang teh romantis, tapi euweuh awewena.
Sabenerna mah urang teh teu bogoh ka si sasha, tapi sok inget wae, padah alus aranna.
Sabenerna mah urang teh betah di imah, tapi carekan wae ku ema urang, pisebeleun.
Sabenerna mah urang teh hayang jalan2 unggal sore muru layung, tapi diuk wae di konter, jadi ngalanglayung mikiran hape.
Sabenerna mah urang teh hayang balik deui ka taun 90an, tapi pintu ajaib doraemon teh bobodoan.
Sabenerna mah urang teh unggal rek sare sok inget ka babaturan hiji2, tapi hoream ngahubungi.
Sabenerna mah urang teh teu resep pisan narima telepon, asa lebay jeung teu epektip, sok teu kadengean sorana.
Sabenerna mah urang teh embung gawe di konter, tapi resep nyo'o android, jadi betah.
Sabenerna mah urang teh hayang cicing di gunung, tapi bisi euweuh warung nu buka 24 jam.
Sabenerna mah urang teh resep momotoran turing ka luar daerah, tapi sieun pulisi da teu boga sim jeung helm na leungit.
Sabenerna mah urang teh resep pisan popotoan, tapi tara manggih objekna.
Sabenerna mah urang teh embung disebut Atu, matak hese neangan Dua na, jadi sorangan wae.
Sabenerna mah urang teh teu resep nguseup, tapi resep ngahuleng nungguan nyurunud disorang lundu.
Sabenerna mah urang teh geus bosen cicing di Karawang, da geus jadi kota, loba motor loba mobil, hese meuntas.
Sabenerna mah urang teh resep pisan maen bola, tapi David Beckham na geus pengsiun.
Sabenerna mah urang teh teu beuki huduk bi nyai, tapi sok ngubaran lapar unggal geus subuh.
Sabenerna mah urang teh geus tunduh, tapi teu daekeun ngalenyap, jadi HESE SARE.


text:
Hasil Pencarian
Hasil pencarian untuk kata kunci baham (3)
- Poyok UngkalÉséy Dédé Kosasih
17 Aug 2005 - 10:19 am
Ungkal téh lembur di wewengkon Conggéang, Sumedang. Mun Maronggé sohor ku pélétna. Ungkal mah kaceluk ku poyokna. Kapan aya nu disebut poyok Ungkal. Paribasa, tukang cegékan urang Ungkal mah.
Naha bener kitu éta téh? Sigana, puyak-poyok mah saréréa gé osok. Naha urang Ungkal naha urang Tagogapu, sahanteuna kungsi moyok. Ngan, poyokna kawas kumaha?
Rada nenggang ti nu séjén. Urang Ungkal miboga tradisi anu mandiri tumali jeung carana ngedalkeun pamoyokna kalawan simbolis. Ari eusi pamoyokna biasana tara leupas tina kekecapan anu lega rambat kamaléna. Ana pok moyok, bet teu jiga-jiga.
- Kampung Kuta Pantrang Nanggap Wayang
25 Jul 2004 - 9:21 pm
Hasil Lokakarya Aksara Sunda yang dilaksanakan atas prakarsa Pemda TK I Prop. Jabar dan Fakultas Sastra Universitas Padjadjaran, tanggal 21 Oktober 1997, adalah peristiwa budaya yang sangat besar dan mendasar "bagi" peradaban Sunda. Bangsa yang mempunyai sistem ortografis sendiri, berkemungkinan untuk menjadi bangsa yang "besar".
- BASA INDUNG PITUDUH PIKEUN HIRUP APANJANG-APUNJUNGKu: Drs. R.H. Hidayat Suryalaga
13 Jun 2002 - 7:00 am
Upami urang nengetan sareng ngalenyepan "hariring indung" dina rumpaka di luhur ku urang bakal karaos pisan, ayana rupi-rupi rasa: harepan, kanyaah, kaiklasan, cita-cita, du'a ti nu jadi indung ka putrana nu jadi jimat manah kembang soca pupunden ati ibu ramana. Ti nalika jabang bayi aya dina lebet kandungan keneh, nu jadi indung mah parantos galecok "sasauran" sareng putra nu dikandungna, basana teh: "Utun-Inji, jabang bayi, masing lulus-banglus, berkah salamet, jauh balai-parek rejeki, pait daging pahang tulang. Amit-amit jabang bayi, ulah rek saturut-turutna, ari lain turutaneun mah, ulah sadenge-dengena ari lain dengekeuneunana, ulah satenjo-tenjona ari lain tenjoeunana, ulah saomong-omongna ari lain omongkeuneunana.


text:
Dina Lapak
Fiksimini Basa Sunda
Fikmin # TÉKAD #
“Kumaha, geus buleud?” Apa naros, dibarung ku paneuteupna, nu sok sanajan seukeut wibawaan nanging karaosna nyelecep kana sanubari. Regot cikopi dina bekong batok kalapa dileueut bangun nu nikmat.
“Ceuk Ema mah, rék nyiar nu kumaha deui atuh Kasép, pan Eulis mah sakitu bageurna geuning, ka hidep nyaah ka kolot hormat tilawat.” Ema mairan bari ngusapan sirah. Sok sanajan geus déwasa gé, sok hayang waé diusapan ku Ema mah.
Kuring ngeluk, teu wani dangah payuneun aranjeuna. Bruh-bréh beungeut-beungeut nu geus nitipkeun kanyaahna ka kuring. Aya Linda, Rina, Citra, Marni jeung sababaraha urang deui nu salila ieu mépéndé haté.
Samar-samar gambar Eulis sésélékét ti anggangna, lalaunan, mingkin dieu mingkin atra, nutupan sakabéh rupa nu aya. Beungeutna cahayaan, imutna pinuh ku peueut, neuteup leubeut ku pangharepan.
Cengkat lalaunan, rét ka Apa, rét deui ka Ema, laju unggeuk, “insya Allooh,” biwir teu karasa ngeleter. “Alhamdulillaah…” rampak soantén Apa sareng Ema pinuh kabungah.


text:
Dina Lapak
Fiksimini Basa Sunda
Fikmin # Bratayuda Rawa Deungdas #
Rawa Deungdas, jadi saksi bratayuda Karajaan Caturangga. Gorowok awor jeung kocéak prajurit nu perlaya nandonkeun pati.
Di mumunggang Rawa, dua Satria tarung padungdung. Ragot ngadu wewesén jeung kasaktén.
“Cuuh! horéng ngan sakitu kasaktén téh.” Kalapeteng susumbar bari cumiduh. Kalabodas kabeunangan, awakna ngabangkieung.
“Tong waka gedé sungut deuleu!”. Nangtung deui, hoakna nyumputkeun kanyeuri. Tarung beuki campuh. Tingkalayang, tingbelesat sarua rancingeusna.
Wanci sareureuh budak, perang lekasan. Kalapeteng leuleus, Kalabodas teu walakaya. Teu jauh ti maranéhna, saurang Panglima jeung dua prajurit nu mumusuhan ngalalungsar béakeun tanaga. Rawa Deungdas tiis jempling.
“Sanajan béda pakulitan, urang téh…” pokna teu kebat, aya nu nyelek kana dadana. “Urang téh sakocoran Kakang.” Kalabodas nyambungan ku sora nu sarua dareuda.
“Diadu dombakeun urang téh Kakang.” Simpé, témbal nu kadéngé ukur ohék-ohékan. Gebeg! Kalabodas maksakeun cengkat, mencrong nu keur ngorok ditiruk Jamparing Pati. Getih mancer tina beuheung Kalapeteng. Kalabodas buringas deui.


text:
Dinten minggu kamari abdi saparakanca nojer bareng, rute nu disorang nyaeta Purwakarta – Plered – Gunung Parang – Sela Awi – Purwakarta, jarakna kirang-langkung tujuh puluh kiloan. Wanci haneut moyan peserta anu mikacinta gowes (atanapi nojer) atos ngarumpul, tepatna payuneun Dealer Kawasaki (Sentosa Motor/ Sentosa Bike). Bubuhan diluluguan ku jeger kahot (maksadna jeger tina perkawis nojer) teu burung perserta teh kaetang seueur, dua puluh jalmi mah moal kirang, perserta diantawisna ti Grup Puma, Grup Pa Erte, sareng umum, sesana weh atlet-atlet Sentosa (Amin, Dikdik, Koko, Lela, Dinda, sareng nu laina—teu apal sadaya tuda, hihi).
Dina waktos anu manjing, jeger sentosa (maksadna anu ngagaduhan sentosa, hehe) Om Sensen—anu ngaluluguan acara tea—mimpin doa bareng, supados perjalanan lancar tur salamet teu aya itu sinareng ieu, tuluy nojer bareng teh dimimitian ku anjeuna.
Ngaleut ngeungkeuy ngabandaleut ngembat-ngembat nyatang pinang, saur Dalang mah. Teu kacarios tanjakan sareng rintangan anu disorang—da abdi boro-boro ngemutan sabaraha tanjakan sareng sakumaha curamna, nu puguhmah hah-heh-hoh menikmati rasa pegel, panas pingping, panas tonggong, nyeri cangkeng, pegel imbit, kesang ngoplot sa awak-awak, komplit pokona mah (henteu sugan pake telor mah, hehe)—kocapkeun abdi saparakanaca atos nepi ka puncak atanapi pertengahan perjalanan, peserta umumna ngalalungsar bari rumahuh, timbelna dibagikeun (nasi kotak geratis ti sentosa, edun pokona mah) brak weh dalahar meni paronyo pisan.
Beres istirahat, perjalanan diteruskeun deui. Rute tanjakan ngadominasi perjalanan, teu kaetang medan batu sareng taneuh mah, jalan coran, jalan aspal nu rusak, leuweung awi, jeung sajabana. Keur raos-raos nojer, ngadadak asa beurat. “Alaaahh.. ban bitu, aya-aya wae!” Ban serep teu mekel, kitu deui peralatan nambal, mangkaning tengah leuweung jauh kaditu jauh kadieu boro-boro aya tukang tambal ban, imah penduduk ge teu aya. Tungtungna kapaksa sapedahku tersayang ditaekeun kana mobil. Halaah..
Saterasna abdi ngiring kana mobil konsumsi anu nuturkeun peserta nepi ka Purwakarta deui. Aya untungna tiasa poto-poto heula sakedap :D. Perjalanan rengse ba’da lohor.
Haturnuhun pisan ka Sentosa Bike anu tos ngayakeun acara, sareng Penggurus ISSI Purwakarta anu parantos ngawal, pasilitas kanggo peserta oge lengkap etangan geratis mah (mobil angkutan kanggo sapeda, mobil konsumsi sareng P3K, motor pengawal, jsb). Diantos acara salajengna.


text:
Aduh posting perdana di blog obatmaagakutdankronis.blogspot.com :D
Mudah-mudahan situs ieu tiasa ditampi ku warga Indonesia sadayana da gening lebetna situs ieuteh sanes konten dewasa soalna ieumah ngan saukur ngabahas artikel kangge kesehatan lambung saperto kana panyawat maag, sareng sajabana anu aya dina lambung.
Situs ieumah tiasa di tingalian ku murangkalih (anak-anak) ibu hamil, atanapi bade saha wae sareng mudah-mudahan dimana engke anu ditulis ku abi tiasa janten manfaat kangge sadayana anu maraca.
Posting Perdana ieumah ngansaukur perkenalan hungkul nya ngarah urang tiasa saling kenal sareng deui nepangken nami g+ abi Semar Badranaya anu janten admin dina ieu situs kesehatan sareng abiteh damel di Aryanto Herbal tah geningan pasti aya sapalih anu atos terang sareng teu acan.
Mangga atuh ah nya cekap panginten sakieu wae abi posting perdana dina ieu situs obatmaagakutdankronis.blogspot.com engke we di lajeung deui ku artikel bahasa Indonesia da ieumah kumaha bahasa Sunda bahasa lembung bahasa kenging nyalira.
Punten ah bilih aya anu teu ngartos atanpai aya lepat kata anu te sae, sing tiasa silih ngahapunten we nya :D